Bankari, klijenti traže da se okrenete internetu | Kamatica\nPočetna > istrazivanja > Bankari, klijenti traže da se okrenete internetu\nBankari, klijenti traže da se okrenete internetu\nTekst objavljen: 09.01.2014 8:59\nNa pitanje na koji način bi najradije koristili bankarske usluge, čak četvrtina anketiranih posetilaca finansijskog portala Kamatica kaže da bi za njih najbolji izbor bio internet. Dakle, sudeći po rezultatima ankete, svaki četvrti bankarski klijent u našoj zemlji preferira internet kao metod komunikacije sa bankom.\nO značaju interneta u bankarskom sektoru možda najbolje govori podatak da su banke u Evropi, kako bi smanjile troškove, zatvorile 5.500 poslovnica samo u 2012. godini i okrenule se poslovanju na internetu.\nOno što, međutim, onlajn korisnicima bankarskih usluga u Srbiji i dalje nedostaje jeste mogućnost da “krupne” poslove sa bankama mogu da završe putem interneta, bez fizičkog odlaska u banku. Najčešće se, kakva god da je procedura, pojavi potreba da se klijent i fizički pojavi u filijali kako bi se posao finalizovao. Kao način da uštedite vreme, novac, ali i živce i preskočite obilaženje svake banke pojedinačno, preporučujemo vam Kamatica Market, jedinstvenu platformu koja vam omogućava da putem interneta komunicirate sa svim bankama u sistemu.\nBez obzira na činjenicu da su i banke u Srbiji odavno uvele usluge elektronskog bankarstva, većina građana i dalje uredno staje u redove da bi platili svoje mesečne obaveze.\nTako neke ankete pokazuju da čak 86 odsto Srba ne obavlja bankarske transakcije onlajn, a kao glavne razloge navode nepostojanje pristupa internetu i brigu za bezbednost onlajn bankarstva.\nElektronsko bankarstvo u Srbiji najčešće uključuje uvid u stanje računa, kartica, kredita, uvid u promet po računima, onlajn prenos novca na račune u okviru i van banke, onlajn plaćanje računa, uvid u rate kredita, zaduženja po karticama, kao i kupoprodaju deviza.\nBanke pod različitim uslovima nude korišćenje e-bankinga, ali je za korisnike nekog od paket tekućih računa koje banka ima u ponudi usluga najčešće besplatna, dok se plaća samo realizaciju eksternih naloga.\nTreba reći i da se prosečne provizije na onlajn plaćanja se kreću u rasponu do 60 dinara, dok se te provizije za plaćanje na šalteru banaka po pojedinačnom nalogu naplaćuju i do 150 dinara. Tako, plaćanjem računa na ovaj način može da se uštedi i do 700 dinara mesečno.\nPodaci banaka, pak, pokazuju da je korišćenje elektronskog bankarstva u ozbiljnom zamahu, a da je plaćanje mobilnim telefonima u 2013. praktično eksplodiralo. Tako je u samo jednoj banci broj transakcija obavljen mobilnim telefonima od januara do kraja juna prošle godine dostigao iznos od 757 miliona dinara.\nKada su u pitanju ostali rezultati ankete na portalu Kamatica, svaki peti anketirani najradije bira lični kontakt u poslovnici.\nJedan od deset korisnika koji su odgovorili na pitanje u anketi kaže da bira da bankarske usluge koristi preko bankomata i sličnih elektronskih uređaja, dok se svega jedan procenat odlučio za telefon kao metod kontakta sa bankom.\nZa tri procenta anketiranih jedino je bitno da završe ono što žele, dok bi bankare trebalo da zabrine podatak da čak je 40 odsto odgovora bilo “Najradije ne bih koristio usluge banaka”.\nklijenti banke klijent banke bankarsko tržište bankarski sektor banke e banking internet bankarstvo online bankarstvo kamatica


Navodi se da su laboratorije IJZ-a i druge javne i privatne laboratorije koje se bave dijagnos-tikom infekcije koronavirusa tokom utorka završile analizu i Institutu dostavile rezultate za 2.024 uzorka na koronavirus.\nNovootkriveni slučajevi su iz Podgorice 195, Nikšića 85, Bara 51, Ulcinja 38, Herceg Novog 35, Bijelog Polja 31, Pljevalja 25, Cetinja 21, Berana 20, Budve 14, Kotora 11, Tivta devet, Danilovgrada osam, Rožaja sedam, Mojkovca pet, Plužina četiri, Kolašina tri i iz Andrijevice, Petnjice, Tuzi i Gusinja po jedan.\n„Od jučerašnjeg presjeka Institutu je prijavljeno osam smrtnih ishoda povezana sa COVID-19, i to kod po dva pacijenta iz Bara i Cetinja, i po jednog iz Kotora, Ulcinja, NIkšića i Budve, od kojih je najmlađi imao 62, a najstariji 86 godina“, kaže se u saopštenju.\nNavodi se da je do 15 sati prijavljen oporavak kod 490 pacijenata.\nUzimajući u obzir sve novootkrivene slučajeve kao i broj oporavljenih, ukupan broj trenutno ak-tivnih slučajeva COVID-19 u Crnoj Gori iznosi 8.844.\nOd početka epidemijskih dešavanja ukupan broj registrovanih slučajeva infekcije novim korona-virusom u Crnoj Gori je 78.060.\nU Podgorici je trenutno aktivno 3.417 slučajeva koronavirusa, Nikšiću 1.167, Herceg Novom 628, Bijelom Polju 535, Baru 448, Ulcinju 397, Pljevljima 361, Budvi 354 na Cetinju 298, Kotoru 261, Beranama 256, Danilovgradu 136, Tivtu 125, Tuzima 94, Mojkovcu 76, Rožajama 68, Plužinama 65.\nU Andrijevici i Kolašinu je aktivno po 47 slučajeva koronavirusa, Plavu i Žabljaku po 22, Gusinju devet, Petnjici sedam i u Šavniku četiri.


Gde se nalazi K kompleks? | K kompleks\nU centru Jagodinske turističke zone\nU Jagodini, u podnožju Đurđevog brda, gde je centar turističke zone, izgrađuje se K kompleks. Dinamično i živo okruženje, veoma posećeno u svim delovima godine, naročito tokom leta.\nNadomak samog ulaza u Akva park\nPored muzeja voštanih figura, letnje pozornice, zoološkog vrta, izletišta Potok sa veštačkim vodopadom i igralištima za decu, dva tržna centra: Vivo i Biser, samog Akva-parka i Hill hotela.\nSavremen poslovno-stambeni prostor\nPoslovni prostor od 12 jedinica u prizemlju i 295 stambenih jedinica na ostalim etažama K kompleksa osmišljene su tako da bude kompaktne i funkcionalne u isto vreme.\nU dinamičnom okruženju, na ekskluzivnoj i najatraktivnijoj lokaciji u Jagodini u samom turističkom centru grada pored Akva parka i Vivo šoping centra preduzeće ”Put” DOO Jagodina gradi jedinstveni, moderni poslovno-stambeni objekat.\nCentar turističke zone\nCentar turističke zone je zapravo novi centar grada. Veliki broj ljudi cirkuliše kroz ovu zonu u svim delovima godine, tokom leta naročito zbog poseta Akva parku, ZOO vrtu, dešavanjima u Vivo šoping parku, itd.\nAko ste razmišljali o novoj, atraktivnoj i življoj lokaciji za Vaš biznis, ovo je idealna prilika za to. Na raspologanju će Vam biti 12 lokala u prizemlju, sa odličnim pogledom i prometnom lokacijom.\nK kompleks ponuda\nApartmani i lokali\nNa raspolaganju će biti 12 lokala u ekskluzivnom tržnom centru i 295 apartmana.\nVeliki broj restorana, zoološki vrt, muzej voštanih figura, letnja pozornica , izletište Potok sa veštačkim vodopadom, sistemom fontana, igralištima za decu, dva tržna centra “Vivo” i ”Biser”, sam “Akva-park”, hotel “Hill” u kome se često održavaju razne proslave (svadbe, rođendani, zabave i dr.) privuče u toku jednog dana i do 10.000 posetilaca. Što predstavlja veliki potencijal za ulaganje u nov poslovni prostor, ali i za iznajmljivanje Vašeg budućeg apartmana na ovoj lokaciji.


23 mrtvih u eksplozijama kod iranske ambasade u Bejrutu - SandzakHaber.Net , Sandžačke Internet Novine !\nNaslovna Vijesti SVET 23 mrtvih u eksplozijama kod iranske ambasade u Bejrutu\n23 mrtvih u eksplozijama kod iranske ambasade u Bejrutu\nOd HaberNews - 19. Novembra 2013. 0 84 Podeli na Fejsbuku\ntweet Liban – U dve eksplozije čija je meta bila iranska ambasada u libanskoj prestonici Bejrutu, danas su poginule najmanje 23 osobe, 146 je ranjeno, a među poginulima je i ataše za kulturu iranske ambasade Ebrahim Ansari.\nVest o smrti Ansarija, potvrdio je za Rojters ministar zdravlja Libana Ali Hasan Halil.\nIranski ambasador Gazanfar Rokn-Abadi je rekao da je svo osoblje koje se nalazilo u zgradi ambasade nepovređeno, a da su eksplozije prouzrokovane izvan zgrade.\n“Osoblje unutar zgrade je nepovređeno”, rekao je Abadi čiju je izjavu prenela iranska agencija Mehr. Iranska ambasada se nalazi u južnom predgrađu Bejruta, uporištu šiitskog pokreta i iranskpg saveznika Hezbolaha.\nU eksplozijama koje su se čule u razmaku od par minuta, oštećene su zgrade oko ambasade, preneo je Rojters pozivajući se na lekarske izvore i svedoke.\n“Na ulazu u iransku ambasadu mogao sam da prebrojim šest tela izvan zgrade. Delove tela video sam odbačene dve ulice dalje”, rekao je kamerman Rojtersa Isam Abdulah s lica mesta.\n“Pričinjena je ogromna šteta, izgleda da se radi o automobilima-bombi, a video sam još i dva teško oštećena vozila”, rekao je on.\nDanašnje eksplozije su poslednje u nizu bombaških napada u Libanu na koje se “prelio” dvoipogodišnji konflikt u Siriji u koji su umešani suniti i šiiti.\nSunitske pobunjeničke grupe povezane s Al-Kaidom su često osuđivale iransko vojno učešće kao i libanskih šiitskih paravojnih snaga (saveznici Hezbolaha) u sirijski građanski rat, što je rezultiralo prevlašću snaga predsednika Bašara al-Asada, navela je britanska agencija.\nSamo u avgustu, u bombaškim napadima, u sunitskim i šiitskim uporištima u Libanu, poginulo je najmanje 66 ljudi a smatra se da su oni bili odmazda između dveju sektaških grupa.\nRojters je javio da je zgrada iranske zgrade pretrpela relativno manja oštećenja, da su fasade nekoliko susednih zgrada oštećene, da ima dosta krvi na ulicama i da se srušilo nekoliko stabala od siline eksplozija.\nNa mesto eksplozije došli su vojnici u kamuflažnim uniformama, vatrogasci, vozila hitne pomoći da evakuišu ranjene. Libanska državna agencija je javila da je današnji napad bio samoubilački.\nZa sada nije poznato ko stoji iza napada.\nJužni deo Bejruta je poznat kao utočište Hezbolaha i u njemu su ove godine bile najmanje tri eksplozije za koje se okrivljuju grupe povezane sa sirijskim pobunjenicima. Veruje se da su ti napadi odmazda za učešće Hezbolaha u sirijskom građanskom ratu.\nSirijsku pobunu uglavnom predvode sunitski muslimani koji su tamo većinsko stanovništvo i njih široko podržavaju suniti koji žive u Libanu.\nPredsednik Sirije Asad pripada manjinskoj sekti Alavita, ogranku šiitskog islama.\ntweet Prethodni tekstBjelopoljski mališani obilježili Dan djeteta (video)Sledeći tekstAmerička vojska pravi svog Ajron mena HaberNews\tPOVEZANE OBJAVEVIŠE OD AUTORA


REKONSTRUKCIJA KANALIZACIONE MREŽE U ŠIŠATOVAČKOJ ULICI\nHome > Gradske vesti > REKONSTRUKCIJA KANALIZACIONE MREŽE U ŠIŠATOVAČKOJ ULICI\n15 Juna, 2022 15 Juna, 2022 admin45Leave a Comment on REKONSTRUKCIJA KANALIZACIONE MREŽE U ŠIŠATOVAČKOJ ULICI\nU saradnji sa Gradskim stanovanjem, JKP „Vodovod“ radi na rešavanju problema koji stanovnici u Šišatovačkoj ulici u Sremskoj Mitrovici imaju sa odvođenjem otpadnih voda. Radi se kompletna rekonstrukcija šahta i dela oštećenog cevovoda kako bi upotreba kanalizacije bila funkcionalna u\nsmislu efikasnijeg kanalisanja otpadnih voda.\nRadove finansiraju stanari zgrade i Gradsko stanovanje Sremska Mitrovica. Predračunska vrednost posla je oko 230.000 dinara.\nU cilju rešavanja ovog problema radnici JKP „Vodovod“ rade rekonstrukciju dela kanalizacione mreže, koja podrazumeva izgradnju novog šahta i ugradnju nove cevi sa adekvatnom revizijom za kontrolu odvođenja\notpadnih voda. To bi na jedan duži rok trebalo da kanalizacionu mrežu u ovom delu naselja dovede u funkcionalno stanje.\nISKLJUČENJA STRUJE ZA ČETVRTAK, 16. JUN\n33 POLICIJSKA SLUŽBENIKA I VATROGASCA SPASIOCA POTPISALO SVEČANU ZAKLETVU


Stabilizovana cena kukuruza na novosadskoj Produktnoj berzi\nIzvor: Radio Televizija Vojvodine, 21.Feb.2009, 12:38\nNOVI SAD - Na novosadskoj Produktnoj berzi u protekloj nedelji ostvaren je promet od oko tri hiljade tona robe, a vrednost kupoprodajnih ugovora iznosila je 35,3 miliona dinara ili oko 371.400 evra, saopšteno je Srni iz ove berze.\nPrema tvrdnjama berzanskih eksperata, cena kukuruza je stabilizovana, pa se tom žitaricom protekle nedelje trgovalo za prosečnih 9,80 dinara ili oko 0,10 evra po jednom kilogramu.\nTokom protekle nedelje na Berzi je ostvaren promet od 1917 >> Pročitaj celu vest na sajtu Radio Televizija Vojvodine << tona kukuruza, što se smatra dobrom trgovinom.\nNa Berzi očekuju da će se ova cena kukuruza zadržati i u narednom periodu, pod uslovom da ne dođe do značajnije promene kursa dinara u odnosu na evro.\nCena pšenice nastavlja lagani trend rasta, pa su protekle nedelje na Berzi sklapani ugovori po prosečnoj ceni od 13,12 dinara ili oko 0,13 evra po jednom kilogramu te žitarice.\nCena suncokretove sačme sa 33 odsto proteina počela je da pada, pa se ovom žitaricom trgovalo po prosečnoj ceni od 9,16 dinara ili oko 0,09 evra po jednom kilogramu, što je pad za 16,5 odsto.\nOd ostalih roba na Berzi se trgovalo sojinim zrnom po ceni od 34,34 dinara ili oko 0,35 evra za jedan kilogram, zatim mineralnim đubrivom tipa AN po ceni od 22,14 dinara ili oko 0,23 evra po kilogramu.\nTrgovalo se i mineralnim đubrivom tipa NPK "3dž15" i to po ceni od 33,75 dinara ili oko 0,35 evra za kilogram, kao i, posle dužeg vremena, stočnim ječmom po ceni od 9,72 dinara ili oko 0,10 evra po kilogramu.\n21.Feb.2009: Novi Sad\n21.Feb.2009: Radio Televizija Vojvodine


Bambus kao materijal - Proizvodi od bambusa - BigBamBoo.rs\nVi ste ovde: Početna1 / O Bambusu2 / Bambus kao materijal\nNajbrže rastuća biljka na svetu\n1. Bambus je NAJBRŽE RASTUĆA BILJKA NA SVETU koja mnogo daje, a veoma malo traži.\nKoristi se hiljadama godina unazad i njegove karakteristike svrstavaju ga u vrhunski materijal raznih namena.\n2. Iako neke vrste bambusa mogu izrasti do 91 cm za samo jedan dan, ova biljka nije ni žbun ni drvo, nego spada u porodicu porodicu TRAVA (Poaceae).\nOvo je jedina vrsta trave na svetu koja može obrazovati pravu šumu.\nBrzina i gustina rasta, kao i činjenica da raste u raznim delovima planete, osobine su koje bambus čine veoma DOSTUPNOM BILJKOM.\nMATERIJAL ČVRŠĆI OD ČELIKA\nČvrst i lak materijal\n1. Zbog svog prirodnog sastava, bambus je ČVRST MATERIJAL i svi proizvodi napravljeni od bambusa su postojani i izdržljivi. Takođe, bambus je veoma LAK MATERIJAL. Ova osobina je posebno korisna kod proizvoda poput BigBamBoo, gde je dobrodošlo da njihova težina bude što manja.\n2. Zbog fine i nežne površine, bambus se može upotrebljavati bez mnogo tretiranja. Takođe, obradom bambusa dobija se izuzetno GLATKA POVRŠINA, sigurna za korišćenje.\nMaterijal višestruke namene\n1. Bambus se koristi i U ISHRANI LJUDI i životinja, u narodnoj medicini, za izradu platna, papira, velikog broja upotrebnih predmeta (garderoba, police, bicikli, prozori, stolice, ograde…) a sve je popularniji i u građevinskoj industriji.\nVeoma je teško pronaći adekvatnog konkurenta materijalu kao što je bambus.\n2. U tekstilnoj industriji, bambus ima izvanredne karakteristike i izdvaja se od ostalih prirodnih materijala, pogotovo po mekoći i moći upijanja koji se zadržavaju i nakon dugog korišćenja. Pokazao se naročito dobrim kod PROIZVODA ZA BEBE.\nBAMBUS KAO HRANA\nODLIČAN IZBOR KOD PROIZVODA ZA BEBE\nPrirodan, čvrst, postojan, dostupan, jednostavan za uzgajanje i obradu – bambus zasluženo zauzima jedno od prvih mesta na skali materijala nove generacije.


„Burger king“ počeo da prodaje kafu „rusijano“ - 17.11.2016, Sputnik Srbija\n„Burger king“ počeo da prodaje kafu „rusijano“\nMreža restorana brze hrane „Burger king“ ispratila je predlog ruskog premijera Dmitrija Medvedeva i preimenovala kafu „amerikano“ u „rusijano“. 17.11.2016, Sputnik Srbija\nvesti, burger king\n© Sputnik / Aleksandr Krяžev / Uđi u foto-galerijuKafa "rusijano" na meniju ruskih kafića\nMreža restorana brze hrane „Burger king“ ispratila je predlog ruskog premijera Dmitrija Medvedeva i preimenovala kafu „amerikano“ u „rusijano“.\n16 Novembar 2016, 21:40\nJuče je na zasedanju Evroazijskog međuvladinog saveta Medvedev u šali predložio da kafa „amerikano“ promeni naziv u „rusijano“, jer smatra da „amerikano zvuči politički nekorektno“.\n„Burger king“ je poslušao savet predsednika ruske Vlade i promenio naziv kafe. Već danas se u jednom broju restorana pojavila kafa „rusijano“ po demokratskoj ceni od 49 (oko 88 RSD) rubalja“, izjavila je pres-služba restorana.\nIstovremeno,kafa „amerikano“, prema podacima sa interneta, na meniju brze hrane staje 70 rubalja (oko 125 RSD).\nEksperiment sa kafom „rusijano“ trajaće dve nedelje. Međutim, ako kupci za nju pokažu interes, kafa će ostati na meniju, obećali su u ovoj kompaniji.


Večeras sednica Vlade:O Kosovu i direktorima javnih preduzeća koji svađaju vladajuću koaliciju : Nadlanu.com\nVečeras sednica Vlade:O Kosovu i direktorima javnih preduzeća koji svađaju vladajuću koaliciju\nObjavljeno 16. dec 2012. / 17:59:04\nSastanak državnog vrha na kojem će se razgovarati o tekstu platforme za Kosovo biće održan večeras u vili "Bokeljka", potvrdio je za Tanjug visoki državni funkcioner.\nPlatforma će biti glavna ali ne i jedina tema. Očekuje se da će se na večerašnjem sasranku ragovarati i o nekim nesuglasicama u okviru vladajuće koalicije, a koje se tiču rada direktora javnih preduzeća.\nMesto sastanka je promenjeno, jer umesto na Adnrićevom vencu, razgovori će se voditi u vili Bokeljka, jednoj od rezidencija Vlade Srbije. U Predsedništvu navode da je Platforma spremna i da bi trebalo da bude predstavljena u drugoj polovini sledeće nedelje.\nPotpredsednik Vlade Aleksandar Vučić rekao je da je ona realistična i na opasku da Platforma kasni rekao je da neke strvari o Kosovu kasne i 100 godina. Srbi sa Kosova kažu da će njihovi interesi biti pravdeno zastupljeni.\naleksandar vučićjavna preduze?akosovo i metohijavlada srbije\nUŽIVA U DUBAIJU: Lepa Brena oduševila fanove fotkama sa…


Jeftini letovi iz El Vihije do Jemena - Avio karte El Vihija Jemen - eSky.rs\nAvio karte iz El Vihije\nAvio karte iz El Vihije do Jemena\nPretražite letove iz El Vihije do Jemena\nProverite najbolje prilike za letove iz El Vihije do Jemena\n✔ Postoje li posebne ponude za letove iz El Vihije do Jemena na eSky.rs?\n✔ Mogu li se pobrinuti za osiguranje prilikom rezervacije leta iz El Vihije do Jemena?\n✔ Ako rezervišem let iz El Vihije do Jemena, mogu li da rezervišem ujedno i smeštaj?\n✔ Koje avio-kompanije nude letove iz El Vihije do Jemena?\nBudite sigurni, da na eSky.rs ponuda letova iz El Vihije do Jemena uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu El Vihiji\nJeftini letovi do Venecuele Jeftini letovi iz Venecuele Jeftini letovi za Kanaimu Jeftini letovi iz Kanaime Jeftini letovi Nogliki Jeftini letovi Nogliki\nJeftini letovi do Gibraltara Jeftini letovi iz Gibraltara Jeftini letovi do Santa Isabel do Rio Negro Tapuruquara Jeftini letovi od Santa Isabel do Rio Negro Tapuruquara


Dok je srpsko zdravstvo u stanju opšteg sunovrata, zdravstvena mafija nesmetano posluje\nCrni fondovi belih mantila\nKliničko-bolnički haos kojim upravlja nekoliko stranaka iz vladajuće koalicije, dospeo je do tačke koja je nepodnošljiva. Interesi mafije i politike pre\nNjegov najverniji saradnik Zlatibor Lončar počeo je da udara u kombinacije SPS kadrova u zdravstvu koje imaju sa kriminalcima. On je to svakako mogao zbog ličnih veza u kriminalu a ne samo Vučićeve podrške. Međutim, dogovor je bio da se kombinacije prljavih SPS-ovaca rasture jer se zasnivaju na pljačkanju budžeta pre svega kroz nabavke. U jeku tih aktivnosti, Lončareva žena ostaje u drugom stanju posle deset godina veštačkih oplodnji ali, potpuno nesmotreno od strane samog Lončara, ona upada u ruke ginekologu iz Ginekološko-akušerske klinike (GAK) Narodni front, doktorki Rakić, proverenom kadru SPS u svim prljavim igrama.\nPotpuno amaterski, dezinformisan, Lončar dopušta da dr Rakić njegovoj ženi doslovno iz utrobe povadi decu dva meseca ranije, pa jedno odmah izgubi a za drugo se bori za život u Beču. Time je jedan iz trio fantastikus Kliničkog centra Srbije (KCS), u sastavu Ristić, Lončar, Dragutinović, eliminisan. Gradimir Dragutinović i njegov sin Dejan, prijatelj Aleksandra Vučića i njegovog mlađeg brata, klasičnom špijunskom aferom dezavuisan je nepovratno i blamažu njegovog postavljanja na bilo koje odgovorno mesto, Vučić sebi ne bi više dozvolio.\nNa konferenciji za štampu koju je Novi sindikat organizovao, prikazano je najviše protivzakonitih radnji oca i sina Dragitinović, dokumentovanih upravo zahvaljujući tom sindikalnom povereniku koji se inače, da bude veća ironija, i sam tereti za niz prekršajnih i krivičnih dela, pa kroz ovaj manevar pokušava da se dodvori SPS strukturama da bi izbegao hapšenje.\nČak i deca u osnovnoj školi znaju da direktor jedne državne firme ne može da prebaci sredstva sa računa na raučn tek tako, bez naređenja "sa vrha". Na žalost, Miljko Ristić je potpuno nespreman za kadrove DS i SPS koji ga mažu govnima po raznim medijima. Mafija se konsolidovala, ujedinila, izglađeni su sukobi, kao na primer onaj između Đorđa Bajeca i Predraga Peška, tako da ceo kriminalni svet u zdravstvu oseća opasnost zbog diktata iz EU koji zahteva da moraju da se uklone, a koji Vučić jednostavno mora da ostvari.


PALI ZBOG MITA: INSPEKTORI ĆE VJEROVATNO BITI PRIVREMENO UDALJENI IZ MUP-A RS-A | Hayat.ba\nPALI ZBOG MITA: INSPEKTORI ĆE VJEROVATNO BITI PRIVREMENO UDALJENI IZ MUP-A RS-A\nNačelnik Policijske uprave Banja Luka Miloš Brkić rekao je da će protiv dva inspektora, uhapšena u akciji “Sirano” zbog sumnje da su izvršila krivična djela primanje mita i zloupotreba službenog položaja ili ovlaštenja, biti preduzete mjere u skladu sa procedurama, odnosno Zakonom o policiji i unutrašnjim poslovima Republike Srpske.\nVjerovatno će biti privremeno udaljeni iz Ministarstva unutrašnjih poslova (MUP) Republike Srpske do okončanja krivičnog, odnosno disciplinskog postupka – rekao je Brkić odgovarajući na pitanje novinara da li će protiv dva uhapšena kriminalistička inspektora Policijske uprave Banjaluka biti pokrenut disciplinski postupak.\nBrkić je naglasio da je akciju “Sirano” sprovela Uprava za organizovani i teški kriminalitet pod nadzorom Republičkog javnog tužilaštva i u saradnji sa Policijskom upravom Banja Luka i Upravom za obezbjeđenje ličnosti i objekata.\nPolicijski inspektori uhapšeni su jučer, a iz MUP-a Republike Srpske ranije je saopšteno da je riječ o licima iz Banjaluke čiji su inicijali N.G. i J.F, koja su osumnjičena da su izvršili krivična djela primanje mita i zloupotreba službenog položaja ili ovlašćenja.\nIz MUP-a RS su naveli da je prilikom hapšenja kod lica pronađeno 20.000 KM, a pretresom lokacija i vozila koje koriste pronađena je i određena količina novca.


NSRS o koncesijama, društvenom preduzetništvu, fondovima...\n24/11/2021 | 09:54 ⇒ 20:11 | Autor: RTRS\nU Banjaluci je u toku sjednica Narodne skupštine na čijem dnevnom redu su prijedlozi zakona o društvenom preduzetništvu Republike Srpske, o dopuni Zakona o Fondu za razvoj i zapošljavanje, te Prijedlogom zakona o izmjeni i dopunama Zakona o koncesijama.\nPrenos sjednice možete pratiti i na ovom LINKU.\nMinistar energetike i rudarstva Republike Srpske Petar Đokić istakao je da se Prijedlogom zakona o izmjeni i dopunama Zakona o koncesijama, po hitnom postupku, reguliše dodjela koncesija u oblasti sporta.\nĐokić je naveo da su razlozi za donošenje ovog zakona sadržani u potrebi propisivanja koncesione naknade za ustupljeno pravo i koncesione naknade za korišćenje koncesije u oblasti sporta, koja do sada nije bila propisana, a javila se potreba za dodjelu koncesija u toj oblasti.\nPrijedlogom zakona o dopunama Zakona o zaštiti i spasavanju u vanrednim situacijama, po hitnom postupku, proširuju se nadležnost Vlade i Republičkog štaba za vanredne situcije, a sve s ciljem povećanja bezbjednosti i zaštite zdravlja građana, istakao je predstavnik Republičke uprave civilne zaštite Predrag Slijepčević.\nSjednica je počela Aktuelnim časom u okviru kojeg su postavljana pitanja ministrima u Vladi Republike Srpske.\nPredsjednik Vlade Radovan Višković izjavio je da je cilj Republičke direkcije za investicije da bude servis ulagačima, da omogući budućim investitorima da imaju jednu adresu na kojoj će rješavati sve potrebno za realizaciju te investicije.\nMinistar saobraćaja i veza Nedeljko Ćorić izjavio je tokom Aktuenog časa da se sljedeće godine očekuje početak gradnje aerodroma u Trebinju, ali da bi bilo neozbiljno precizirati tačan datum.\nMinistarka finansija Zora Vidović istakla je da Srpska nije prezadužena, jer ukupan dug iznosi 53,10 odsto bruto domaćeg proizvoda.\nMinistar za naučno-tehnološki razvoj, visoko obrazovanje i informaciono duštvo Srđan Rajčević rekao da je sačinjen projekat izgradnje naučno-tehnološkog parka u Banjaluci koji bi trebalo da ima površinu od 7.500 kvadrata i čija bi gradnja trebalo da počne naredne godine.\nMinistar privrede i preduzetništva Vjekoslav Petričević najavio je da bi u narednih 10 dana trebalo da počne proizvodnja u Fabrici Mofas u Istočnom Sarajevu.\nPrijedlogom zakona o dopunama Zakona o republičkoj upravi propisano je da je Republička direkcija za investicije samostalna upravna organizacija sa svojstvom pravnog lica, rekla je danas ministar uprave i lokalne samouprave Senka Јujić.\nU obrazloženju Prijedloga zakona navedeno je da su razlozi za njegovo donošenje sadržani u potrebi hitnog preduzimanja mjera radi unapređivanja poslovnog ambijenta i privlačenja domaćih i stranih investicija u Republiku Srpsku.\nPotpredsjednik Narodne skupštine Republike Srpske Denis Šulić rekao je danas da je Vlada Srpske zatražila da u dnevni red skupštinske sjednice bude uvršten Prijedlog zakona o izmjenama i dopunama Zakona koncesijama po hitnom postupku.\n- Vlada Srpske zatražila je da dnevni red bude dopunjen Prijedlogom zakona o izmjenama i dopunama Zakona o zaštiti i spasavanju u vanrednim situacijama po hitnom postupku i Prijedlog zakona o dopunama Zakona o republičkoj upravi po hitnom postupku - rekao je novinarima Šulić.\nOn kaže da je predloženo da sa dnevnog reda bude povučen Prijedlog o odluke o razrješenju predsjednika Narodne skupštine – prijedlog poslanika Nebojše Vukanovića.\nŠulić je naveo da je skupštinski Kolegijum odlučio da će se poslanici o razmotrenim tačkama dnevnog reda 19. redovne sjednice izjasniti sutra, a nastavak zasjedanja zakazan je za utorak, 30. novembra.\nOn je ponovio da će termni posebne skupštnske sjednice biti naknadno utvrđen, a poslanici su dobili materijal.


Filip Moris počeo prodaju IQOS uređaja u SAD-u | Mondo Portal\nFilip Moris poceo prodaju IQOS uredjaja u SAD u\n23. februar, 18:03\nFilip Moris počeo prodaju IQOS uređaja u SAD-u 0 Podeli Podeli na facebook Podeli na twitter Podeli na viber Pošalji na mail\nEkonomija 14.10.2019. / 12:28 12:34\nAutor mondo.rs Izvor Beta 14.10.2019. / 12:28 12:34\nKompanija Filip Moris je saopštila je danas da je u Sjedinjenim Američkim Državama počela prodaja IQOS-a - elektičnog uređaja za zagrevanje duvana, a prva radnja otvorena je u Atlanti.\nPrvi elektronski uređaj na bazi tehnologije zagrevanja duvana autorizovala je za prodaju američka Agencija za hranu i lekove (FDA), te samim tim lansiranje tog uređaja u SAD predstavlja "istorijsku prekretnicu u ponudi novih izbora za pušače", navodi se u saopštenju kompanije Filip Moris.\nTa kompanija dodala je da FDA pre ovog uređaja nije autorizovala za prodaju nijedan drugi električni uređaj na bazi zagrevanja duvana.\nGeneralni direktor kompanije Filip Moris za jugoistočnu Evropu Aleksandar Jakovljević ocenio je da punoletni pušači "imaju pravo" na pristup inovativnim alternativama bez duvanskog dima, kao i na "precizne informacije" o tim proizvodima.\nAmerički centri za kontrolu bolesti i prevenciju aktivirali su nedavno hitne mere kako bi se pozabavili nedavnom rastućom pojavom bolesti pluća, za koje su okrivljene elektronske cigarete. Ta odluka došla je ubrzo nakon što su dve američke savezne države Njujork i Mičigen, zabranile prodaju aromatizovanih elektronskih cigareta.\n"Uz kombinaciju striktne, ali razumne regulative, stroge procene, veće svesti i regulisanih marketinških aktivnosti, proizvodi bez duvanskog dima mogu da imaju ključnu ulogu u podršci odraslim osobama koje bi inače nastavile da puše cigarete da pređu na manje štetne alternative", izjavio je Jakovljević.\nKompanija će IQOS na američko tržište uvesti na osnovu ekskluzivnog licencnog ugovora sa kompanijom Altria Group, navodi se u saopštenju.\nElektronske cigarete prodaju se kao "bezbednija opcija" za zdravlje, odnosno nikotinsku zavisnost i štetu od duvana i nusprodukata (katran, aditivi...) od običnih duvanskih cigareta.\nAmeričke sanitarne službe, međutim., upozorile su najvećeg proizvođača elektronskih cigareta, JUUL-a, da ne upotrebljava takve tvrdnje, pošto one još nisu dokazane.\nUprava lanca prodavnica Volmart saopštila je da će prekinuti u svojim američkim radnjama da prodaje elektronske cigarete jer "podstiču mlade da ih koriste".\nOvim povodom oglasila se i prva dama Amerike, Melanija Tramp, koja je pozvala kompanije da zbog dece prestanu da reklamiraju elektronske cigarete, navodeći da stvaraju zavisnost i da su opasne.\npušenje cigarete SAD filip moris\nUpravo gledate Ko to ruši berbernicu u četiri ujutru? 0 Info video Pre 1 h U Prvomajskoj ulici u Novom Pazaru pred zoru je porušen lokal - berbernica koja se nalazi tik uz Arap džamiju.\nUpravo gledate Palma: Dačić je najpoznatiji Srbin posle Đokovića 2 Info video Pre 1 h Dragan Marković-Palma, predsednik Jedinstvene Srbije, koalicionog partnera SPS, ima ovakvo viđenje o prvom čoveku...


Opozicija: Ponižavanje poslanika, kršenje Poslovnika... | Insajder\nOpozicija: Ponižavanje poslanika, kršenje Poslovnika...\nOpozicioni poslanici u pauzi današnjeg skupštinskog zasedanja su na konferencijama za novinare negodovali zbog odbijanja njihovog predloga da se glasa o smeni predsednice parlamenta Maje Gojković, ali i zbog odbijanja ostalih predloga zakona koje su želeli da stave na dnevni red.\nRadulović: Ponovo prekršen Poslovnik\nŠef Poslaničke grupe Dosta je bilo Saša Radulović izjavio je danas da se zahtev za smenu predsednice Skupštine Srbije Maje Gojković mora naći na sledećoj sednici Parlamenta i da je najavljenom posebnom sednicom o tome Maja Gojković ponovo nastavila da degradira parlament i krši Poslovnik.\nOn je novinarima u parlamentu rekao da se na zahtev o njenoj smeni ne odnose članovi Poslovnika koji se tiču predloga zakona, već oni koji se odnose na izbor i razrešenje predsednika parlamenta, prema kojima je dovoljan zahtev za smenu koji je potpisalo više od 30 poslanika, da bi se o tome raspravljalo.\n"To što je rekla da će da zakaže posebnu sednicu je suprotno Poslovniku, koji striktno predviđa kada se i zbog čega zakazuju posebne sednice. Naš zahtev, prema Poslovniku, mora biti na narednoj sednici, koja je zakazana za petak, 21. april", rekao je Radulović.\nKako je dodao, Maja Gojković je najavom posebne sednice nastavila praksu urušavanja najvišeg zakonodavnog tela.\nUpitan da li će ipak učestvovati u posebnoj sednici, on je istakao da će prvo iskoristiti sva pravna sredstva da se njihov zahtev za smenu Maje Gojković nađe na narednoj sednici.\nPredsednica Skupštine danas je najavila da će posle 29. aprila zakazati posebnu sednicu na kojoj će se razmatrati zahtevi za njenu smenu i da pre toga ne mogu biti na dnevnom redu jer po redovnoj proceduri od dana podnošenja zahteva do stavljanja na dnevni red mora da prođe 15 dana.\nRašković Ivić: Nastavljeno ponižavanje Parlamenta\nŠefica Poslaničke grupe "Nova Srbija - Za spas Srbije" Sanda Rašković Ivić izjavila je danas da je i posle pauze u radu parlamenta nastavljeno ponižavanje i urušavanje te institucije, ističući da tokom utvrđivanja dnevnog reda po ko zna koji put nije usvojen nijedan predlog zakona, ni zahtev, opozicije.\nSamostalni poslanik Slaviša Ristić pristupio je danas Poslaničkoj grupi "Nova Srbija - Za spas Srbije", saopštila je predsednica te poslaničke grupe Sanda Rašković Ivić.\n"Opozicioni poslanici su podneli niz predloga zakona i svi redom su odbijeni. Skupština je postala kao nekakva glasačka mašina, a poslanici vladajuće većine glasaju kao partijski vojnici, a ne po duši i savesti", rekla je Sanda Rašković Ivić novinarima u parlamentu.\nOna smatra nedopustivim odbijanje predloga zakona koji se odnosi na nestale bebe, kao i Predlog rezolucije o genocidu NDH nad Srbima, Romima i Jevrejima.\nObradović: Gojkovićeva ukinula rad Parlamenta\nŠef Poslaničke grupe Dveri Boško Obradović izjavio je danas da je predsednica Skupštine Srbije Maja Gojković simbol "preletačke, bahate i ulizičke vlasti" i da je hitno potrebna sednica na kojoj bi se raspravljalo o njenoj smeni.\nOn je na konferenciji za novinare u Skupštini rekao da je Maja Gojković ukinula rad Skupštine da bi premijeru Aleksandru Vučiću izlašla u susret. On je naveo da Gojkovićeva već mesecima odbija da na dnevni red stavi više od 50 zakonskih predloga i dopuna i optužio je da je namerno zakazala sednice za sredu i petak, kada poslanici na početku rada ne mogu da postavljaju pitanja.\nObradović je ponovo pozvao sve opozicione predsedničke kandidate da se odrede prema tome da li su izbori za predsednika Srbije pokradeni.\n"Pozivam ih sve da izađu i kažu da ne priznaju Aleksandra Vučića za predsednika, kao i da ne priznaju izborne rezultate", rekao je Obradović.\nGojkovićeva: Opozicija ne zna šta je hitan postupak\nPredsednica Skupštine Srbije Maja Gojković izjavila je danas da će sazvati sednicu na kojoj će se raspravljati o zahtevima za njeno razrešenje "zbog toga što poštuje Parlament".\n"Baš zbog poštovanja parlamenta sam odlučila da pružim poslanicima opozicije priliku da kažu šta imaju na moj račun, ali i da čuju šta imam ja da im odgovorim", rekla je Gojkovićeva novinarima u Skupštini.\nOna je navela da je od poslanika vladajuće većine dobila saglasnost da zakaže sednicu i da će na njoj mišljenje moći da iznese 30 poslanika koji traži njenu smenu, ali i 220 onih koji taj zahtev nisu podržali.\nPovodom navoda šefa Poslaničke grupe "Dosta je bilo" Saše Radulovića da za zahtev za razrešenje predsednika parlamenta ne važe iste odredbe Poslovnika kao i za predloge zakona i da ta inicijativa može biti već u petak na dnevnom redu, ona je rekla da Radulović "očigledno ne zna šta je hitan, a šta redovan postupak".\n"Oni ne znaju šta znači hitan, a šta redovan postupak, a još nisu shvatili i da se za svaku tačku dnevnog reda mora imati većina kako bi se o njoj raspravljalo", rekla je ona.


Vujnić: Godišnji plan premašen za skoro osam miliona KM – Zvornik Danas\nNaslovna/VIJESTI/Društvo/Vujnić: Godišnji plan premašen za skoro osam miliona KM\nVujnić: Godišnji plan premašen za skoro osam miliona KM\nBANJALUKA- Fond za razvoj istočnog dijela Republike Srpske planirao je da u ovoj godini, putem svojih kreditnih linija, plasira 14,2 miliona KM, a do kraja septembra odobreno je oko 22 miliona KM, tako da je plan već premašen za skoro osam miliona KM, izjavila je Srni direktor Investiciono-razvojne banke /IRB/ Republike Srpske Snežana Vujnić.\nOna je naglasila da planski okvir i njegovo ispunjenje ne predstavlja ograničenje kreditnim aktivnostima, te dodala da će IRB nastaviti da podržava zahtjeve koji zadovoljavaju uslove i kriterijume finansiranja, kako je to i predviđeno Pravilima plasmana.\nVujnićeva je istakla da IRB raspolaže sa adekvatnim finansijskim potencijalom za predviđene namjene, tako da može odgovoriti na sve potrebe svojih korisnika.\n„Kontinuiranim praćenjem zahtjeva i potreba, u prvom redu privrede, te prilagođavanjem uslova vlastitih proizvoda, doprinijelo je izuzetno uspješnoj godini u poslovanju Investiciono-razvojne banke i njenih fondova“, rekla je Vujnićeva.\nPrema njenim riječima, osim kreditnih plasmana, na području istočnog dijela Republike Srpske u ovoj godini su putem Finansijskog mehanizma za finansiranje projekata integrisanog i održivog lokalnog razvoja, kojim operativno upravlja IRB, podržani projekti iz četiri jedinice lokalne samouprave u ukupnom iznosu od 352.000 KM bespovrtnih sredstava.\nKada je riječ o drugim fondovima koji su u sastavu IRB-a, Vujnićeva je navela da je za istočni dio Srpske, putem Fonda za razvoj i zapošljavanje Republike Srpske odobreno skoro 700.000 KM.\n„Stambeno zbrinjavanje socijalnih grupa je od posebnog interesa i značaja, tako da je na ovom području plasirano 4,5 miliona KM, posredstvom Fonda stanovanja“, rekla je Vujnićeva, te dodala da su plasmanima sredstava i iz drugih fondova dodatno podržana privredna aktivnost na istoku Srpske, a time i poboljšanje ukupnih društvenih i ekonomskih kretanja, ali i standarda stanovništva na tom području.\nVujnićeva je rekla da su prva tri kvartala Fondu za razvoj istočnog dijela podnesena 42 kreditna zahtjeva, od čega su realizovana 39, te pojasnila da je nešto više od 33 odsto sredstava odobreno drvno-prerađivačkom sektoru, oko sedam odsto poljoprivredi, a preostali iznos je odobren djelatnostima građevinarstva, saobraćaja, ugostiteljstva i trgovine.\n„Osim kreditnih plasmana, podrška domaćoj privredi vrši se i putem plasmana u hartije od vrijednosti emitenata, tako da je od osnivanja IRB-a, putem fondova kojima upravlja, u hartije od vrijednosti emitenata sa područja istočnog dijela Srpske uloženo oko 54,8 miliona KM“, rekla je direktor IRB-a.\nOd ovog iznosa, prema riječima Vujnićeve, oko 26 miliona KM podržano je kapitalno jačanje emitenata, dok je 26,4 miliona KM plasirano putem kupovine korporativnih obveznica.\nOna je dodala da je IRB vodila računa i o lokalnim razvojnim prioritetima, tako da je putem municipalnih obveznica na područje istočnog dijela Srpske uloženo dodatnih 2,4 miliona KM.\n„Kreditna sredstva Fonda za razvoj istočnog dijela realizuju se putem finansijskih posrednika, tako da komercijalne banke, odnosno finansijski posrednici, koji u potpunosti snose kreditni rizik krajnjih korisnika, uredno izmiruju svoje obaveze prema ovom Fondu“, naglasila je Vujnićeva.\nGovoreći o mogućnostima izmjena uslovi za korisnike u narednom periodu, Vujnićeva je rekla da će IRB nastaviti sa svojim proaktivnim pristupom i praćenjem tržišta u Republici Srpskoj.\n„U skladu sa potrebama naših krajnjih korisnika, kao i kretanjima u bankarskom sektoru, nastojaćemo da prilagođavamo uslove naše kreditne ponude i u budućem periodu, kako bi privreda i stanovnici Srpske imali na raspolaganju povoljna i dostupna sredstva za podršku njihovim razvojnim projektima“, istakla je direktor IRB-a.\nPrema njenim riječima, prošle godine je u istočni dio Republike Srpske plasirano 22,9 miliona KM, od čega se skoro 75 odsto odnosi na finansijsku podršku privredi, dok je u istom periodu omogućeno rješavanje stambenog pitanja za 91 korisnika i članova njihovih porodica pod izuzetno povoljnim uslovima, za šta su izdvojena sredstva od 5,4 miliona KM.\n„IRB je snažno prisutna i posvećana razvoju istoka Srpske. S tom namjerom, u svome radu isključivo se rukovodi zahtjevima i potrebama domaćeg društveno-ekonomskog ambijenta, što će biti ključna odrednica njenog djelovanja i u narednom periodu“, istakla je Vujnićeva.\nirb istok snežana vujnić\nSNSD: Osuda napada na aktivistu SDS-a\nOmladinska banka BiH – Među projektima i dva iz Zvornika


Press Online :: Biznis :: Pola miliona dinara i eto posla\nPola miliona dinara i eto posla\nPokrajinski sekretarijat za privredu i turizam obezbedio je novac koji će omogućiti da se podrži zapošljavanje nezaposlenih. Od 182.000 do 456.000 dinara svakom.\nPo rečima potpredsednika Pokrajinske vlade i pokrajinskog sekretara za privredu i turizam Ivana Đokovića, nedavno usvojenim Pokrajinskim akcionim planom za zapošljavanje u Vojvodini za ovu godinu predviđeno je da se za samozapošljavanje izdvoji 50.500.000 dinara, što će omogućiti da se podrži oko 200 novih samostalnih preduzetničkih poduhvata.\nJavni konkursi biće raspisani uskoro, a onima kojima bude odobrena podrška biće obezbeđena subvencija od 182.000 do 456.000 dinara. Treba reći da je ta subvencija namenjena nezaposlenima koji se samozapošljavaju, a pravo da konkurišu imaju nezaposleni s evidencije Nacionalne službe za zapošljavanje u Vojvodini.\nTo pravo mogu ostvariti i oni koji žele da osnuju samostalni posao – otvaranje radnje ili neki drugi oblik preduzetništva – a to mogu učiniti samostalno ili udruživanjem više nezaposlenih, kao i za osnivanje privrednog društva, ukoliko osnivač zasniva u njemu radni odnos.\nOni koji žele da konkurišu za tu vrstu subvencije imaju obavezu da novoregistrovanu delatnost obavljaju najmanje godinu. Onima kojima bude odobrena subvencija od 182.000 dinara, zapravo će biti plaćeni porezi i doprinosi obračunati na iznos minimalne zarade za taj period, što je svakako značajno rasterećenje za početnike u poslu.\nPostoji i mogućnost da se dobije i više novca – 456.000 dinara, a reč je o iznosu dve bruto prosečne zarade za period ugovorene obaveze – što zapravo znači da oni koji dobiju tu subvenciju imaju obavezu da delatnost obavljaju još godinu nakon proteka subvencionisanog perioda, odnosno dve godine.\nPrecizni kriterijumi za dodelu subvencija biće poznati kada bude raspisan konkurs, a prilikom dodele novca prednost će imati nezaposleni koji su završili obuke u institucijama čiji je osnivač AP Vojvodina. Kriterijum za dodelu subvencija zavisiće i od podnetog biznis-plana, a odluku o tome ko će dobiti subvenciju doneće stručni tim koji će utvrđivati kvalitet podnetih zahteva i vrednovati ih. Novina je i da će biti obavljeni razgovori s potencijalnim korisnicima čiji biznis-planovi budu ocenjeni kao kvalitetni i održivi.\nOsim za samozapošljavanje, Pokrajinskim akcionim planom za zapošljavanje u Vojvodini za ovu godinu predviđeno je i izdvajanje 60.078.379 dinara za zapošljavanje nezaposlenih, a subvencija koja je namenjena poslodavcu po nezaposlenom iznosi od 183.000 do 202.000 dinara.\nOdobrava se privatnim poslodavcima radi zapošljavanja nezaposlenih s evidencije NSZ-a u Vojvodini, a poslodavac je u obavezi da zaposli radnika na godinu. Prilikom odobravanja tih subvencija takođe se mogu dobiti dva iznosa – prvi se odnosi na minimalnu zaradu, a viši na prosečnu, čime se daje podsticaj poslodavcima da zaposlenima isplaćuju višu zaradu.


(FOTO) Arno Gujon proslavio Spasovdan u Temišvaru\n10. juna, 2021 Vesti iz Sveta Napišite komentar\nfoto: facebook Arno Gujon\nVeliki poštovalac srpske tradicije i srpskog naroda Arno Gujon, juče je započeo dvodnevnu posetu Rumuniji u susret Spasovdanu, velikom prolećom hrišćanskom prazniku. Gujon će zajedno sa brojnom srpskom zajednicom proslaviti Spasovdan, slavu Srpskog sabornog hrama u Temišvaru.\n,,Na početku službene posete, obišao sam sedište Saveza Srba u Rumuniji, srpsku biblioteku i reprezentativne prostorije gde naši sunarodnici organizuju kulturno – umetničke programe. Na sastanku sa predstavnicima srpske krovne organizacije u Rumuniji upoznao sam se sa tamošnjim prilikama i pokrenuo razgovore o novim projektima podrške koje Uprava može da im ponudi”, napisao je Arno na svojoj fejsbuk stranici.\nArno je takođe objavio i nekoliko forografija iz jučerašnje posete ,,Savezu Srba iz Temišvara” na kojima se vidi zadovoljstvo kako Gujona, tako i zvaničnika saveza. ,,Raduje me činjenica da u ovoj nama prijateljskoj zemlji Srbi nemaju statusnih problema i da se dobri odnosi sa bratskim pravoslavnim rumunskim narodom svakodnevno neguju i unapređuju”, dodao je on.\nTagovi: Arno Gujon - poseta - rumunija - spasovdan


Pozivamo vas da učestvujete u CLIMATE LAUNCHPAD takmičenju – najvećem svetskom takmičenju zelenih poslovnih ideja. Naša misija je da potencijal čistih tehnologija usmerimo ka borbi sa klimatskim promenama. Postoji mnogo sjajnih ideja za suprotstavljanje klimatskim promenama i smanjenje štetnih emisija. Neke od tih ideja zauvek ostanu samo ideje, nikada ne naprave sledeći korak i postanu održive. Nekima treba dodatni pritisak, nekima nedostaje mentorstvo, nekima preduzetnička znanja i iskustva. Zahvaljujući našoj podršci i podučavanju, dobre ideje mogu postati stvarnost.


(FOTO, VIDEO) U SUSRET BAKUU: Sportisti i novinari posetili “Adria Media Grupu” – Adria Media Group\n(FOTO, VIDEO) U SUSRET BAKUU: Sportisti i novinari posetili “Adria Media Grupu”\nUz funkcionere OKS sportisti koji će biti deo Tima Srbije na prvim Evropskim igrama, družili se sa predstavnicima medija\nBEOGRAD – U susret Evropskim igrama, koje će se u junu mesecu održati u prestonici Azerbejdžana, Bakuu, Olimpijski komitet Srbije je sa svojim partnerom u domenu dnevnih novina „Adria Media Grupom“ organizovao druženje predstavnikamedija i sportista koji će biti deo Tima Srbije u Bakuu.\nTekvondoka Milica Mandić, kajakašica Nikolina Moldovan, strelci Damir Mikec i Ivana Maksimović, članovi tima Srbije u basketu 3 na 3 Marko Ždero, Marko Savić, Dejan Majstorović, džudista Aleksandar Kukolj, kao i Šef misije tima Srbije Damir Štajner podelili su sa novinarima planove i očekivanja od prvih Evropskih igara.\nU ime domaćina Adria Media Grupe, sportiste i druge goste pozdravio je Milan Rašević, pomoćnik glavnog urednika i urednik sportske redakcije dnevne novine Kurir:\n„Danas su sa nama olimpijski šampioni i oni koji će to tek biti. Veliko nam je zadovoljstvo što kroz naša najuticajnija izdanja „Kurir“ i „Newsweek“ možemo da promovišemo olimpijske vrednosti i da stanemo iza najbojih sportista, jer oni nisu samo najbolje što Srbija ima u sportu, već mogu slobodno da kažem najbolje što Srbija ima uopšte“.\nDruženju je prisustvovao generalni sekretar OKS Đorđe Višacki, a prisutnima se obratio potpredsednik OKS Žarko Paspalj. On je iskoristio priliku da se domaćinu zahvali na gostoprimstvu i da sportistima Srbije poželi sreću u Bakuu: „U narednom periodu očekuju nas veoma važna takmičenja. Prve Evropske igre ispisaće nove stranice sportske istorije i u perspektivi će se sigurno razviti u još značajnije i veće takmičenje. Želim našim sportistima puno uspeha i naravno zdravlja pre svega , a siguran sam da ćemo se iz Bakua vratiti sa pregršt osvojenih medalja.“\nMilicu Mandić, olimpijsku šampionku iz Londona, u Bakuu očekuje jak turnir kategorije G4 i mogućnost osvajanja značajnih bodova za olimpijsku rang listu. Milica će imati i čast da na svečanoj ceremoniji otvaranja Evropskih igara nosi zastavu Srbije.\nKajakašica Nikolina Moldovan, prošle godine osvojila je srebro i bronzu na Svetskom prvenstvu, a nedavno na Evropskom prvenstvu i dve bronzane medalje. Kajakaši Srbije odlaze u Bakuu, u najačem sastavu. Evropske igre biće im uvertira za Svetsko prvenstvo u avgustu koje će biti kvalifikaciono za Olimpijske igre u Riju 2016-e.\nDžudista Aleksandar Kukolj, trenutno se visoko pozicionira na olimpijskoj rang listi. Evropske igre u Bakuu će za džudiste ujedno biti i zvanično Evropsko prvenstvo.\nIvana Maksimović osvajačica srebrne medalje na Olimpijskim igrama u Londonu i Damir Mikec već su obezbedila kvote i za Olimpijske igre u Riju, a ostali strelci imaće svoju šansu u Bakuu.\nBasketaši iz Srbije su vicešampioni sveta iz 2014., dok su 2012. na Svetskom prvenstvu bili „zlatni“. Marko Ždero, Marko Savić i Dejan Majstorović su i zvanični ambasadori Evropskih igara.\n1. Tim Srbije u Bakuu brojaće 132 sportista, koji će nas predstavljati u 20 sportova (badminton, basket 3×3, biciklizam, boks, džudo, gimnastika, kajak, karate, mačevanje, odbojka, plivanje, rvanje, sambo, skokovi u vodu, stoni tenis, streljaštvo, streličarstvo, tekvondo, triatlon i vaterpolo)\n2. Biće to prvo seniorsko multisportsko takmičenje\n3. Evropske igre će trajati od 12. do 28. juna – 17 takmičarskih dana\n4. Učestvovaće više od 6000 sportista\n5. Medalje će biti dodeljene u ukupno 253 sportske discipline\nPosted in VestiTagged Adria, Adria Media Group, AMG, Baku, Društvena odgovornost, Media Centar, Medija Centar, OKS, Sportisti, Srbija, VESTI\nAdria Media Grupa i Univerzitet EDUCONS pokreću projektno studiranje!


PREGOVORI O NOVOM ARANŽMANU SA MMF\nMinistar finansija u tehničkoj vladi Lazar Krstić izjavio je da će se sa delegacijom MMF-a, koja je stigla u Beograd, pregovarati o novom trogodišnjem aranžmanu, koji će realizovati nova vlada.\nDo tada će, dodao je, vlada u tehničkom mandatu pripremiti sve da bi nova vlada, posle izbora, donela odluku i realizovala novi sporazum s Fondom.\n"Nemamo uopšte vremena za gubljenje", upozorio je Krstić i izrazio očekivanje da će se buduća vlada ponašati odgovorno, jer će morati da donesu nepopularne mere.\nZamoljen da objasni koje su to nepopularne mere, koje će najverovatnije biti dogovorene s MMF-om, on je rekao da je to najpre solidarni porez, jer od toga se će neće odustati zato što su zarade u javnom sektoru enormne u odnosu na privatni sektor, pogotovo u javnim preduzećima, a tu je i prevelik javni sektor koji mora biti smanjen.\nPošto ne postoje mehanizmi za ograničavanje zarada u javnim preduzećima, država će morati da usvoji sistemske zakone koji će ih ograničiti, najavio je Krstić.\nDirektorka Centra za visoke ekonomske studije Kori Udovički rekla je da u Srbiji već dugo nisu preduzete mere, koje bi smanjile potrošnju države, ocenjujući da se mora sagledati odakle potiču ti veliki troškovi.\nU 2014. nas čeka četiri milijarde evra kamate na dugove države koje moramo da platimo iz budžeta, što je 10 puta više nego 2008. godine, upozorila je Udovički i dodala da treba očekivati da će kamate na kapital u svetu tek da rastu, jer su danas na minimalnom nivou.\nČlan Fiskalnog saveta Nikola Altiparmakov rekao da se od razgovora s MMF-om očekuje da se sagleda putanja javnog duga Srbije koji je premašio 20 milijardi evra ili oko 65 odsto BDP-a, a deficit budžeta je oko sedam odsto BDP-a što je jedan od najvećih u Evropi.\nAltiparmakov je ukazao da Fiskalni savet već dugo upozorava javnost i vladu na potencijalnu krizu javnog duga i podsetio da je kritični odnos javnog duga i BDP bio pre dve godine kada je iznosio 45 odsto, kada je trebalo preduzeti određene mere koje su u međuvremenu izostale.\nŠto se tiče penzione reforme, Altiparmakov je rekao da će i o tome biti reči u razgovorima s MMF-om, jer Srbija godišnje izdvaja 4,5 milijardi evra iz budžeta za penzije, a stanovništvo je sve starije.\nU Srbiji mora da dođe do podizanja starosne granice za odlazak u penziju i da se destimuliše prevremeni odlazak u penziju, ocenio je on i podsetio da se u nekim zemljama EU starosna granica pomera na 67 godina života.


Ramzana Kadirova međunarodna zajednica godinama optužuje za brutalno kršenje ljudskih prava LGBT osoba\n„Čečenski lider Kadirov podržao boksersku saradnju sa Srbijom i poslao pozdrave predsedniku Srbije“.\nTim rečima je naslovljeno saopštenje Bokserskog saveza Srbije, objavljeno 24. januara, a u kojem se javnost obaveštava o nedavnoj poseti delegacije Bokserskog saveza Srbije (BSS) Republici Čečeniji, oblasti koja je deo Ruske Federacije, a na čijem čelu je Ramzan Kadirov, koga međunarodna zajednica godinama optužuje za brutalno kršenje ljudskih prava LGBT osoba.\nDelegaciju Bokserskog saveza Srbije predvodio je predsednik BSS Nenad Borovčanin, bivši profesionalni bokser i nekadašnji državni sekretar u Ministarstvu omladine i sporta Srbije, koji se susreo sa prvim čovekom Čečenije.\nKako se navodi u saopštenju Bokserskog saveza Srbije, Kadirov je rekao srpskoj delegaciji da želi da bude pokrovitelj narednih priprema reprezentacija Srbije i Rusije u gradu Groznom, te da namerava dalje da razvija odnose između Srbije i Čečenije, “a sve u korist Srbije i njihove otadžbine Rusije”.\nTokom susreta sa Kadirovim, Borovčanin je svom domaćinu, između ostalog, uručio i srednjevekovni mač, poklon predsednika Srbije Aleksandra Vučića.\nLGBT aktivisti u Srbiji za Radio Slobodna Evropa (RSE) ukazuju da je Čečenija teritorija na kojoj se flagrantno krše ljudska prava, te dodaju da bi bila loša poruka zvaničnog Beograda ukoliko bi produbljivao saradnju sa Kadirovim.\nU Bokserskom savezu Srbije do zaključenja teksta nisu odgovorili na upit RSE da li je za njih problematično to što međunarodna zajednica godinama unazad optužuje Ramzana Kadirova za drastično kršenje ljudskih prava u Čečeniji i da li jačanje saradnje sa njim može imati negativan uticaj na BSS.\nKo je Ramzan Kadirov?\nRamzan Kadirov je lider Čečenske Republike, koja ima autonomiju u sastavu Ruske Federacije. Član je Biroa Vrhovnog savjeta Jedinstvene Rusije, partije na čijem je čelu ruski predsjednik Vladimir Putin.\nSin je prvog predsjednika Čečenije u sastavu Rusije, Ahmada Kadirova. Tokom Prvog rata u Čečeniji 1994. učestvovao je u vojnim operacijama protiv snaga Ruske Federacije, dok je tokom Drugog rata u Čečeniji 2000. sa ocem prešao na stranu savezne vlade pod kontrolom Kremlja.\nBio je i šef službe bezbjednosti u Čečeniji, a od 2007. obavlja funkciju predsjednika ove republike, u sastavu Ruske Federacije. Na to mjesto imenovao ga je lično Vladimir Putin.\nOd februara 2011, ukazom tadašnjeg predsjednika Rusije, Dmitrija Medvedeva, Kadirov je u čečenskom parlamentu ponovo izabran za predsjednika Čečenije, s tim da mu je titula promijenjena u čečenski lider.\nNakon preuzimanja funkcije Kadirov se upustio u eliminaciju terorističkih grupa u Čečeniji. Iako se nakon ovih akcija situacija u ovoj zemlji na sjeveru Kavkaza stabilizovala, mnoge grupe za zaštitu ljudskih prava počele su da ga optužuju za ozbiljna kršenja humanitarnih i ljudskih prava.\nPodržao je rusku aneksiji ukrajinskog poluostrva Krim 2014.\nU izvještaju Freedom Housea o stvarnim primjerima "transnacionalne represije" u svijetu, od 32 dokumentovana fizička slučaja sprovedena pod nalogom Kremlja, čak 20 ima čečensku poveznicu.\nMoskovske novine Novaya gazeta objavile su 15. februara 2021. službene dokumente u kojima piše da u vansudskim pogubljenjima u Čečeniji 2017. godine stradalo oko 30 ljudi, a da je mnoga ubistva naručio lično Kadirov.\nDio vansudskih ubistava desio se i tokom "čistke" koju je 2017. sprovela čečenska policija protiv pripadnika LGBT populacije po nalogu Kadirova.\nKatastrofalan položaj žena i LGBT populacije u Čečeniji\nKako se navodi u saopštenju Bokserskog saveza Srbije, u Čečeniji je ponikao jedan od trenutno najboljih svetskih boksera Artur Beterbijev. Međutim, ta ruska oblast je svetskoj javnosti mnogo poznatija po medijskim izveštajima o progonima seksualnih manjina i političkih neistomišljenika.\nNikola Kovačević, pravnik iz Beograda koji se bavi zaštitom ljudskih prava, je poslednjih godina zastupao nekoliko ljudi koji su izbegli iz Čečenije. Kako kaže za RSE, njihovi razlozi za beg iz zemlje u kojoj su rođeni i traženje azila su uglavnom ugovoreni brakovi i nasilje koje trpe pripadnici LGBT populacije.\n„Nije bilo mnogo slučajeva, ali je bilo nekoliko slučajeva na osnovu kojih, kada istražite da li to što oni tvrde postoji kao realnost u izveštajima koji se objavljuju o Čečeniji, uvidite da, nažalost, postoji. Na osnovu toga se u velikoj meri može zaključiti da je status žena i LGBTQI ljudi u Čečeniji katastrofalan u smislu pravnog okvira i prakse“, kaže Kovačević.\nStatus žena i LGBTQI ljudi u Čečeniji katastrofalan: Nikola Kovačević\nStefan Šparavalo iz organizacije „Da se zna“, koja štiti prava LGBT osoba u Srbiji, kaže da njegovo udruženje komunicira sa ruskim udruženjima posredstvom nadnacionalnih organizacija koje okupljaju relevantne LGBT grupe iz Evrope i centralne Azije.\nOn podseća da su u svetsku javnost pre nekoliko godina procurele informacije o progonu LGBT osoba u Čečeniji.\n„Postoje informacije da su tamošnje vlasti organizovale logore za gej i biseksualne muškarce, da su mnogi nestali, da su porodice bile motivisane da prijave kod nadležnih organa svoje članove familije koji pripadaju LGBT zajednici“, kaže Šparavalo.\nŠta su izvestile međunarodne organizacije?\nO torturi koju čečenske vlasti sprovode nad LGBT osobama je međunarodna nevladina organizacija Human Rights Watch (HRW) 2017. godine napisala izveštaj na pedesetak stranica.\nPrema rečima žrtava, čija svedočenja je HRW uvrstio u izveštaj, čečenski policijski službenici su ih nezakonito odvodili iz njihovih domova, sa posla ili sa ulice transportujući ih u nezvanične pritvorske objekte bez ikakvog pravnog postupka. Tamo su ih policajci više puta tukli ili prisiljavali druge zatvorenike da ih tuku.\n“Među sobom smo to zvali ‘vrteška’. Oni [službenici obezbeđenja] bi vas stavili licem na pod i tukli vas cevima. Zatim teraju druge zatvorenike da nastave sa premlaćivanjem. Svaki čovek dobije nekih 70-80 udaraca. I tako to ide... I bukvalno postajete crno-plavi od struka do prstiju”, rekao je jedan od bivših zatovrenika aktivistima HRW-a.\nIzlazak iz pritvora nije značio i kraj mukama za žrtve čečenskog režima. Kako navodi HRW, neki od njih su bili podvrgnuti daljem ponižavanju tako što su bili primorani da se „ispovede i pokaju“ pred svojim starijim muškim rođacima (uglavnom, očevi, stričevi i braća).\n“Zvaničnici su potom osramotili rođake što imaju članove gej porodice i naterali rođake da sramote žrtve, čime su podstakli klimu u kojoj bi moglo da dođe do porodičnog zlostavljanja, uključujući ubistva iz časti”, navodi se u izveštaju organizacije Human Rights Watch.\nOva međunarodna organizacija je zatražila od vlasti u Rusiji da javno osudi čistku homoseksualaca u Čečeniji, te da nadležni sprovedu temeljnu i nepristrasnu istragu o navodima žrtava.\nTo se, međutim, nije dogodilo, što ne iznenađuje ako se uzme u obzir da je Ruska Federacija, na čelu sa predsednikom Vladimirom Putinom, 2013. godine donela zakon o zabrani širenja onoga što je opisano kao “gej propaganda”.\nOd tada, aktivisti koji se bave LGBT pravima i oni koji istražuju zločine počinjene iz mržnje prijavili su značajan porast nasilja i uznemiravanja protiv homoseksualaca i lezbejki, često od konzervativnih aktivista, ili onih koji se zalažu za pravoslavna hrišćanska uverenja.\nPribližavanje Srbije i Čečenije\nZbog teškog položaja u kojem se nalaze LGBT osobe u Rusiji, beogradsko udruženje “Žene u crnom”, zajedno sa brojnim drugim organizcijama, više je puta protestovalo ispred Ambasade Rusije u Beogradu.\n„Eventualna saradnja između režima u Čečeniji i režima u Srbiji bi zapravo na neki način značila spregu između dva autoritarna režima i približavanje dva društva u kojima vlada klima, u najmanju ruku, neprijateljstva i otvorenog progona u odnosu na homoseksualne osobe“, ocenuje za RSE Miloš Urošević, aktivista „Žena u crnom“.\nSrbija i ruska Republika Čečenija nemaju intenzivne ekonomske i političke odnose, ali se odnosi na relaciji Beograd – Kremlj opisuju kao “bratski”. Jedan od najjačih aduta za to je podrška Ruske Federacije Srbiji po pitanju dijaloga o normalizaciji odnosa sa Kosovom. Dijalog Beograda i Prištine trebalo bi da dovede do pravno obavezujućeg sporazuma o normalizaciji odnosa između Srbije i Kosova.\nPredsednik Srbije Aleksandar Vučić se nije javno oglašavao povodom pozdrava lidera Čečenije Kadirova.\nPravnik Nikola Kovačević smatra da bi intenziviranje odnosa Srbije i Čečenije za ovdašnju LGBT zajednicu mogao biti šamar.\n„Iz prostog razloga što način na koji se Kadirov i njegov sistem obračunavaju sa pripadnicima LGBT populacije je nešto što je ništa drugo do kršenje elementarnih ljudskih prava“, smatra Kovačević.\nIslamska zajednica u Srbiji traži verske škole u čast Kadirova starijeg\nStefan Šparavalo smatra da eventualno produbljivanje odnosa Srbije i Čečenije ne bi bila nova poruka za ovdašnju LGBT zajednicu. On ukazuje na bliske odnose zvaničnog Beograda sa Turskom i nekim arapskim zemljama u kojima se takođe krše prava LGBT osoba.\n„Tako da to ne bi bilo iznenađujuće niti bi ta poruka bila neka vrsta presedana u odnosu na pozitivne poruke koje su možda bile pre toga. Jasno nam je da ljudska prava, što se tiče međunarodne politike, u Srbiji nisu na agendi“, kaže Šparavalo.\nMiloš Urošević iz „Žena u crnom“ ukazuje da društvo u Srbiji počiva na procepu između načelnog zalaganja za ljudska prava i stvarnog stanja koje je daleko od dobrog.\n„Mi smo svedoci raskoraka koji postoji između deklarativnog zalaganja režima u Srbiji za ulazak u Evropsku uniju, dok u društvu postoji jedan oblik vladavine koji kaže da ljudska prava ne pripadaju svima i da ta kultura ljudskih prava ovde ne treba da postoji“, ocenjuje Urošević.\nČečenija na Zapadnom Balkanu\nOsim u oblasti sporta, Čečenija pokušava da se pozicionira na Zapadnom Balkanu i posredstvom religije i kulture. Tako je krajem juna 2021. godine delegacija Evropskog muslimanskog foruma, predvođena Abdul-Vahedom Nijazovim, koji se u Ruskoj Federaciji smatra bliskim saradnikom predsednika Vladimir Putina, posetila Novi Pazar.\nOn je tada obećao da će u tom gradu na jugozapadu Srbije sredstvima Republike Čečenije biti izgrađen Islamski školski centar za izučavanje Kur'ana. Kako je najavio, ta ustanova bi trebalo da nosi naziv Ahmada Kadirova, oca sadašnjeg lidera Čečenije.\nInače, glavna religija u Čečeniji je islam. Tokom nedavne posete predstavnika Bokserskog saveza Srbije Ramzan Kadirov je pozvao sve pripadnike muslimanske veroispovesti u Srbiji da podrže politiku aktuelnog predsednika Srbije Aleksandra Vučića.\nOsim Novog Pazara, delegacija Evropskog muslimanskog foruma je polovinom prošle godine posetila i Opštinu Zavidovići, u središnjoj Bosni i Hercegovini (BiH).\nTom prilikom su obećali lokalnim vlastima da će donirati pola miliona evra za obnovu ulice i dela mosta, ukoliko jedna ulica u Zavidovićima ponese ime prvog čečenskog predsednika Ahmada Kadirova, nekadašnjeg pobunjenika protiv Rusije koji je prešao na stranu Moskve i koji je ubijen 2004. godine.\nNekoliko meseci kasnije, u oktobru prošle godine, delegacija Evropskog muslimanskog foruma je ponovo posetila BiH, najavivši mogućnost da bi bh. gradovi Sarajevo, Zavidovići i Goražde mogli da se zbratime s gradovima Grozni, Šali i Gudermes u ruskoj republici Čečeniji.\nU julu 2021. Ramzan Kadirov je bio glavna ličnost u promotivnom materijalu za muzički festival "Čečenija Fest" u Bileći, opštini na jugoistoku Bosne i Hercegovine (BiH) sa pretežno srpskim stanovništvom.\nNjegova slika u vojnoj uniformi nalazila se na plakatima i promotivnim materijalima ovog festivala, ali i na objavama na društvenim mrežama.\nOrganizatore festivala su za RSE rekli tada da ne vide ništa sporno što su taj festival promovisali sa likom čečenskog lidera, te da je naziv “Čečenija fest” nastao kao šala.\nPreko bratimljenja čečenski lider Kadirov se približava BiH


Crna Gora što prije da ispuni preuzete obaveze u kojima je stagnirala | MINA\nNaslovnicaGlavna vijestCrna Gora što prije da ispuni preuzete obaveze u kojima je stagnirala\nDanijela Đurović Austrija\nPodgorica, (MINA) – Komunikacija Skupštine i Vlade je neophodna premisa u ispunjavanju obaveza u procesu pristupanja Evropskoj uniji (EU), rekao je ambasador Austrije Karl Miler, dodajući da Crna Gora što prije treba da ispuni preuzete obaveze, posebno one u kojima se stagniralo.\nMiler je danas razgovarao sa predsjednicom Skupštine Danijelom Đurović.\nOn je, kako su kazali iz Skupštine, ocijenio da je saradnja dvije države odlična i naglasio da je važno u narednom periodu intenzivirati partnerstvo na parlamentarnom nivou, privremeno usporeno najnovijim dešavanjima, kao i periodom krize uzrokovane pandemijom korona virusa.\nOn je istakao da je uvjeren da će u narednom periodu biti uspostavljena valjana komunikacija na relaciji Skupština – Vlada.\n“Što je jedan od važnih preduslova daljeg napretka Crne Gore i neophodna premisa u ispunjavanju obaveza u procesu pristupanja EU”, rekao je Miler.\nU tom kontekstu, Miler je podsjetio da je Austrija imala određenu bojazan da bi najnovija dešavanja na istoku Evrope, mogla u izvjesnoj mjeri marginalizovati pitanje pristupanja država kanditata Zapadnog Balkana Evropskoj uniji, ali i ocijenio da je trenutna situacija istovremeno i mogućnost više za Crnu Goru.\nOn je ponovio da Austrija u svakom trenutku pruža snažnu i neupitnu podršku procesu pristupanja Crne Gore EU.\n“Miler je naglasio da je jedan od prioriteta Austrije da Crna Gora, što prije ispuni preuzete obaveze, i to najprije one u kojima se stagniralo, u sferi vladavine prava i zaštite životne sredine”, kaže se u sopštenju.\nNavodi se da su se sagovornici saglasili da je u perspektivi izuzetno važno dalje unaprijediti saradnju u oblasti bezbjednosti i kulture, i nagoviješteno je da će u skorije vrijeme biti upriličen susret Đurović i predsjednika parlamenta Austrije, Volfganga Sobotke.\nIstičući da dvije zemlje gaje kontinuirano dobre, prijateljske i partnerske odnose, te plodotvornu saradnju u svim oblastima, predsjednica Đurović je zahvalila na podršci koju Austrija pruža Crnoj Gori, ali i regionu Zapadnog Balkana, na planu evropskih integracija.\nU tom kontekstu, ona je, kako se navodi, apostrofirala značaj direktne tehničke pomoći crnogorskim institucijama, ali i ukazala na važnost napora koji Austrija ulaže kako bi politika proširenja EU bila visoko na agendi ostalih država članica.\nĐurović je rekla da Crna Gora cijeni zalaganje zvaničnog Beča koji u kontinuitetu aktivno podržava vanjskopolitički kurs Crne Gore i vrednuje napredak i reformske napore ostvarene na unutrašnjem planu.\n“Kao i doprinos koji je naša država svojim pozitivnim primjerom pružila i pruža jačanju stabilnosti i napretku regiona”, dodala je ona.\nĐurović je navela da je Crna Gora dugi niz godina u procesu pregovora, u kome je kao država kandidat i najdalje odmakla.\n“Stoga je naše očekivanje da ćemo uz vrednovanje rezultata koje smo ostvarili i koje ćemo ostvariti u periodu koji je pred nama, biti u prilici da postanemo naredna članica EU”, kazala je Đurović.\nPrema riječima Đurović, članstvo Crne Gore, značilo bi, kako je naglasila, i potvrdu evropskih perspektiva na prostoru Zapadnog Balkana.\n“Ali i dodatnu garanciju zemljama kandidatima da proces proširenja istinski živi u praksi, što bi značajno osnažilo dalja nastojanja i zalaganja u pristupnim procesima”, dodala je ona.\nĐurović je ocijenila i da složenost aktuelnih prilika na istoku Evrope, uz sve negativne reperkusije, poziva i na dodatno ujedinjavanje geografski jedinstvenog prostora Evrope.\n“I u toj ravni otvara prostor da se iznova i snažnije preispita potreba što skorijeg integrisanja Zapadnog Balkana u EU, što Crna Gora prepoznaje i kao šansu više, koju će nastojati da do kraja iskoristi”, kazala je ona.\nĐurović je navela da je pred Crnom Gorom veliki zadatak i obaveza da, rješavajući neka od najvažnijih pitanja, od kojih ispunjavanje uslova za dobijanje završnih mjerila za poglavlja 23 i 24 zauzima jednu od primarnih pozicija, dođe do cilja i dobije datum pristupanja EU.\n“Ne manje važno, rješavanjem ove problematike, vratili bismo puno povjerenje građana, što i jeste jedan od prioriteta novouspostvljene vladajuće većine”, kazala je ona.\nĐurović je, ističući značaj međuparlamentarne saradnje dvije visoke zakonodavne institucije, rekla da očekuje da će kvalitetan, plodotvoran i partnerski odnos biti dalje unapređivan i razvijan.\n“Kako na nivou predsjednika parlamenata, tako i na nivou radnih tijela, apostrofirajući važnost intenziviranja saradnje kroz rad i djelovanje Grupe prijateljstva”, navela je Đurović.


FSB: Sedam klubova u Trećoj futsal ligi, pretkolo Kupa sledeće nedelje\n25. septembra 2019. 25. septembra 2019. Futsal Srbija\nPrivode se kraju pripreme za futsal sezonu u glavnom gradu Srbije, a poznat je raspored lige i kupa u okviru Fudbalskog saveza Beograda.\nSedam klubova će se nadmetati u Trećoj futsal ligi – Beograd za mesto koje vodi u drugoligaško društvo. Takmičenje počinje u periodu od 11. do 14. oktobra, a u prvom kolu će se sastati Palež (žrebom je dobio takmičarski broj 2) – Bjankoneri (7), Futsal Trebinje (3) – Ekonomist (6) i Oftal C (4) – Student (5), dok je slobodan Intelektualac (1). Jesenji deo prvenstva biće završen do 25. novembra, dok prolećni deo počinje 21. februara i traje do 6. aprila 2020. godine.\nU četvrtak, 26. septembra, u SC FSB na Adi Ciganliji od 16.15 časova, biće održan seminar za sudije i delegate Treće futsal lige – Beograd. Pored teoretskog i fizičkog testa, kao i razgovora sa komesarima lige, o primeni futsal pravila govoriće FIFA futsal sudije Vladan Radulović i Nebojša Panić.\nPoznati su i parovi Kupa Fudbalskog saveza Srbije na teritoriji FSB, iz kojeg će pobednik u žreb za nacionalni kup. U pretkolu, od 4. do 7. oktobra, sastaće se Oftal – Ekonomist, Banjica (drugoligaš) – Student i Futsal Konjarnik (drugoligaš) – Intelektualac. Pobednici prva dva duela igraće međusobno u četvrtfinalu, od 15. do 17. oktobra, dok će bolji iz trećeg susreta na prvoligaša Zemun Samo pravo. Sastaće se još Palež – Futsal Trebinje i Sopot (drugoligaš) – Bjankoneri. Polufinale je na programu između 12. i 14. novembra, a finale od 26. do 28. novembra.\n← „PETARDA” U VOLENDAMU: Orlovi razbili Holanđane, het-trik Petrova!\nFSV: Kreću i dve futsal lige u Vojvodini →


Iran testirao još jednu balističku raketu - Sputnjik Srbija\n08:52 29 Maj 2020\nIran testirao još jednu balističku raketu\n22:15 30.01.2017 Preuzmite kraći link\nTeheran je u nedelju testirao balističku raketu, prekršivši rezoluciju UN, objavio je „Foks njuz“ pozivajući se na na neimenovane američke zvaničnike, a Bela kuća je saopštila da zna da je Iran izveo raketnu probu, ali nije iznela nikakve detalje niti kritike toga.\nKako se navodi, raketa je ispaljena nedaleko od grada Semnan, na udaljenosti od oko 225 kilometara od Teherana, a eksplodirala je posle nešto više od 1.000 kilometara leta.\n„Foks njuz“ podseća da rezolucija Saveta bezbednosti UN 2231 poziva Iran da ne sprovodi slična ispitivanja.\nIstovremeno, portparol Bele kuće Šon Spajser rekao je da je Vašington upoznat da je Iran ispalio tu raketu. „Ispitujemo pravu prirodu toga“, rekao je on.\nIran je slično ispitivanje balističke rakete poslednji put sproveo u julu 2016. godine.\nbalistička raketa, testiranje, rezolucija, Iran


Novi zakon pojednostavljuje carinsku proceduru @ Cafe.ba\nKemal Malovčić: Da nije bilo mene Šerif nikada Ivan Ivanović pitao Moniku Beluči šta čini muškarce OVO NIJE VIĐENO U “GRANDU”: Djevojke IZGLEDOM raspametile Karleuša izvrijeđala Viki, ali ova joj nije ostala Novi zakon pojednostavljuje carinsku proceduru Bosna i Hercegovina\nIzvor: Cafe.ba / Srna 01.06.2016 u 11:26 h\nFOTO: fotodesk.net Novi Zakon o carinskoj politici u BiH omogućava privrednim subjektima da koriste jednostavnije, efikasnije i modernije carinske procedure, rekao je pomoćnik ministra spoljne trgovine i ekonomskih odnosa BiH Hajrudin Podbićanim.\nPodbićanin je pojasnio da je riječ o pojednostavljenju procedura za ovlaštene privredne subjekte, maksimalna upotreba informacionih tehnologija, te minimalna upotreba fizičkih kontrola i upotreba analize carinskog rizika. On je naglasio da se najbitnija izmjena ovog zakona odnosi na to da se prvi put omogućava privrednim subjektima iz BiH da se izjednače sa stranim investitorima, u pogledu oslobađanja od carinskih dažbina na uvoznu opremu za proizvodnju. "Sve ove olakšice koje pruža ovaj zakon daju mogućnost privrednicima iz BiH da budu konkurentniji, kako na domaćem, tako na regionalnom i međunarodnom tržištu", istakao je Podbićanin na radionici o temi "„Olakšavanje trgovine u kontekstu primjene novog Zakona o carinskoj politici u BiH". Kada je riječ o primjeni ovog zakona, on je rekao da je ona vezana za donošenje provedbenog propisa od strane Upravnog odbora Uprave za indirektno oporezivanje BiH /UIO/, izrazivši nadu da će uskoro biti ovaj akt biti upućen Savjetu ministara BiH na usvajanje. Direktor Sektora za edukaciju pri Spoljnotrgovinskoj komori BiH Elma Kovačević-Bajtal rekla je da će se na današnjoj radionici, koju je organizovala Komora, privredni subjekti, ali i drugi učesnici u carinskom poslovanju, upoznati sa prednostima ovog zakona. "Zakon se odnosi na sve one koji učestvuju u prosesu spoljnotrgovinskog poslovanja, tako da su danas pozvani eksperti iz Ministarstva za spoljnu trgovinu i ekonomske odnose BiH i UIO, da polaznike radionice upoznaju i sa teorijskom i praktičnom suštinom ovoz zakona, kako bi se on što dosljednije i efikasnije primjenjivao u praksi", navela je Bajtal.


Šverc imigranata kroz Crnu Goru postao unosan posao\nGranični prelaz između Srbije i Crne Gore Špiljani, ilustracija\nDok određeni dijelovi nižih socijalnih grupa sa ovih prostora nastoje da, boraveći kao lažni azilanti u zapadnoevropskim državama, izvuku materijalnu korist, ilegalni imigranti sve više dolaze u Crnu Goru. Sudeći po objavljenim policijskim podacima, razmjere ove pojave postaju zabrinjavajuće.\nPrema policijskoj dokumentaciji, šverc nelegalnih imigranata kroz Crnu Goru košta od 3.500 do 4.000 eura, a prema istom izvoru, policija je naročito zabrinuta zbog rasta broja tražilaca azila, odnosno, zloupotrebe sistema od strane migranata kojom obezbjeđuju privremeno legalan boravak, predah i prikupljanje sredstava za dalji put.\n“Podaci prikupljeni u saradnji sa Direkcijom za azil MUP-a Crne Gore za period od 2011. do septembra 2013. godine pokazuju zabrinjavajući trend rasta broja tražilaca azila”, piše u dokumentu Uprave policije.\nNije bilo moguće dobiti sagovornika u Ministarstvu unutrašnjih poslova koji bi mogao detaljnije govoriti o podacima u vezi sa ilegalnim imigrantima. Ni direktor vladine Kancelarije za sprječavanje trgovine ljudima Zoran Ulama nije bio u mogućnosti da odgovori na naše pitanje u vezi sa ilegalnim imigrantima koji često postaju žrtve trgovine ljudima.\n"U Centru za azilante, trenutno se nalazi 35 lica", rekao nam je direktor Zavoda za zbrinjavanje izbjeglica Željko Šofranac, koji naglašava da taj broj stalno varira.\n"Broj tražilaca azila se uvijek razlikuje od broja lica smještenih u Centru za smještaj azilanata jer jedan manji dio ne želi da bude smješten u Centru i onda drugim, nekad i nelegalnim, kanalima napušta teritoriju Crne Gore. Inače, u Centru za smještaj azilanata, od otvaranja u februaru boravilo je, zaključno sa današnjim danom, 530 azilanata", rekao je Šofranac.\n"Državljani Turske, uz pomoć prevoznika i taksista iz Crne Gore, ugovaraju i organizuju poslove švercovanja imigranata, najčešće Kurda", navodi se u policijskim dokumentima čije izvode objavljuje dnevnik Vijesti.\nDalje se navodi da se imigranti preko Crne Gore švercuju za cijenu od 3.500 do 4.000 eura po osobi, a prema istim podacima, postoje tri glavna pravca prebacivanja Kurda preko teritorije Crne Gore.\nAvionima iz Istanbula do Podgorice, a dalje vozilima ka Bosni i Hercegovini, odakle ih prevoze u u Hrvatsku i Italiju. Drugi pravac vodi iz Turske, odakle se autobusom ili avionom ilegalni imigranti prebacuju do Albanije odakle se raznim vozilima i taksijem švercuju ka Crnoj Gori. Preko Ulcinja ka Hrvatskoj, Sloveniji, Italiji. Treći pravac šverca je iz Albanije preko Crne Gore ka Srbiji i dalje ka Austriji, preko Beograda ili Subotice.\nPrema podacima policije, osim Kurda, preko Crne Gore su prebacivani i imigranti iz Pakistana, Alžira, Maroka, Avganistana, Sirije, Tunisa.\n"Problem je evidentan, ali mislim da Crna Gora postiže dobre rezultate u njegovom rješavanju", rekao je za naš program, član skupštinskog Odbora za bezbjednost Luiđ Škrelja.\n"Problem ilegalnih imigranata nije samo problem Crne Gore, već svih država u tranziciji, a pogotovo ovih na balkanskom prostoru gdje se svašta izdešavalo, a ni Crna Gora nije ostala imuna. Crna Gora je potpisnica sporazuma koji nas obavezuju da na adekvatan način smjestimo, brinemo i na kraju omogućimo put ka odredištu, odnosno, zemlji iz koje su došli", naglašava Škrelja.\n“Ilegalne migracije imaju i dalje uglavnom karakter tranzita preko teritorije Crne Gore“, piše u policijskom dokumentu Procjena opasnosti od teškog i organizovanog kriminala u Crnoj Gori.\nImajući u vidu i dokumentovan podatak da azilanti boravak u Crnoj Gori koriste za predah i "prikupljanje sredstava", nameće se pitanje - da li privremeno legalan boravak koriste i za odredjene kriminalne aktivnosti.\n"MUP je prošle godine izvršio 2-3 akcije i ova problematika se nalazi pod budnom pažnjom Uprave policije. Ne možemo prenebregnuti činjenicu da se sa imigrantima pojavljuju i 'sive zone' i aktivnosti kojima se oni bave. To je, prije svega u nadležnosti drugih državnih organa, ali iz iskustva mogu reći da sasvim sigurno ima i 'organizovanih aktivnosti'", kaže direktor Zavoda za zbrinjavanje izbjeglica Željko Šofranac.


Dačić o učešću u Vladi: “To sad nije pitanje matematike, već Vučićeve koncepcije” – Borba\nPredsjedništvo DPS-a jednoglasno podržalo Đukanovića: Kandidati za potpredsjednike…\nDačić o učešću u Vladi: “To sad nije pitanje matematike, već Vučićeve koncepcije”\nLideri Srpske napredne stranke i Socijalističke partije Srbije, Aleksandar Vučić i Ivica Dačić danas će razgovarati oko formiranja nove vlade.\nDačić je, govoreći o predstojećim pregovorima rekao da su ovi izbori bili specifični, i da iako su održani u vreme korone, da je odziv bio dobar.\nOn je još jednom ponovio da je koalicija SPS-JS spremna da bude u novom kabinetu, ali da ta odluka zavisi od Aleksandra Vučića.\n– SNS i Aleksandar Vučić su ubedljivo pobedili. Ovde više za formiranje vlade nije bitno pitanje matematike, odnosno nije bitno da se napravi neka koalicija ili ne. Ovde je sada potrebno da postoji državno i nacionalno jedinstvo, oko važnih državnih i nacionalnih pitanja imajući u vidu sa kojim izazovima ćemo se suočiti u narednom periodu – rekao je Dačić za Kurir.\nGovoreći o izazovima Dačić je rekao da nije u pitanju samo “Covid-19 sa kojim čitav svet ne zna šta će da radi”, već i ekonomska kriza proizašla iz korona virusa za koju kažu da je najveća kriza od 30-tih godina prošloga veka.\n– Tu su i problemi vezani za odnose sa Prištinom, pritisci koji će sigurno uslediti da Srbija pristane na nešto što bi bilo niđe od onoga što smo mi definisali kao crvenu liniju i nije u zaštiti naših državnih i nacionalnih interesa. Zatim odnosi sa zemljama u regionu koji su često opterećeni raznim napadima na Srbiju, optužbama na račun srpskog naroda, pa potreba snalaženja u jednom novom svetskom poretku koji se svakako gradi – precizirao je Dačić.\nŠapić: Kosovo neće biti dio Srbije samo ako se narod od njega dobrovoljno odrekne!


Devetočlana delegacija talibana boravi u dvodnevnoj poseti Kini, gde su se sastali sa ministrom inostranih poslova radi razgovora o mirovnom procesu i bezbednosnim pitanjima, izjavio je danas portparol te grupe. „Na sastancima se razgovaralo o politici, ekonomiji i pitanjima vezanim za bezbednost obe zemlje i o trenutnoj situaciji u Avganistanu i procesu mira”, napisao je na Tviteru portparol talibana Mohamad Naem, a prenosi agencija Rojters. Bezbednost u Avganistanu, sa kojom Kina deli granicu, ubrzano se pogoršava jer će Sjedinjene Države povući svoje trupe, navodi Tanjug. Talibani su pokrenuli niz ofanziva, zauzevši okruge i granične prelaze širom zemlje, dok u mirovnim pregovorima u glavnom gradu Katara nije postignut značajniji napredak.\n26.07.2021 u 16:20\nVAŠINGTON - Sjedinjene Države će nastaviti da izvode vazdušne napade kako bi podržale avganistanske snage u borbi protiv talibana, rekao je danas regionalni američki vojni komandant Kenet Frenk Mekenzi. Američke i druge strane trupe se povlače iz Avganistana, a talibani su u proteklih nekoliko nedelja ponovo preuzeli ruralna područja i okoline glavnih gradova provincija. Predsednik SAD Džo Bajden najavio je da će se američka vojska povući iz Avganistana do septembra, na 20. godišnjicu vojnog prisustva u toj zemlji. „SAD su pojačale podršku iz vazduha avganistanskim snagama u proteklih nekoliko dana i spremamo se da to činimo i u narednim nedeljama ako talibani nastave da napadaju”, rekao je general Kenet Frenk Mekenzi, prenosi Glas Amerike. Mekenzi, koji je šef Centralne komande


RTCG - Radio Televizija Crne Gore - Nacionalni javni servis :: Region :: Novinar odbio da se fotografiše s Dodikom / print=true\nPOSJETA U BOLNICI 27. 08. 2018. 21:08 >> 22:40 5\nNovinar odbio da se fotografiše s Dodikom\nPredsjednik Republike Srpske Milorad Dodik posjetio je danas pretučenog novinara BN televizije Vladimira Kovačevića u Univerzitetskom kliničkom centru u Banjaluci.\nDodik je osudio sinoćnji napad na Kovačevića i od nadležnih policijskih struktura zatražio da se taj slučaj do kraja i hitno rasvijetli, prenosi regionalna televizija N1.\nNovinara je posjetio i direktor UKC-a Vlado Đajić, koji je rekao da je Kovačević zadobio povrede glave i potkoljenice, ali da nije vitalno ugrožen.\n"Svjestan je i pokretan. Prima terapiju i ostaće još par dana da uradimo dodatna ispitivanja", rekao je Đajić.\nKako prenosi Index.hr, pretučeni novinar je u bolnici odbio da se fotografiše sa Dodikom, čiju vlast je označio odgovornom za stvaranje stanja u kojem su novinari koji je kritikuju postali meta okrutnih napada.\nKovačević je pretučen nakon što je izvještavao o nerazjašnjenom slučaju ubistva mladića u Banjaluci Davida Dragičevića.\n"Rekao sam mu da on snosi krivicu za stanje koje je stvoreno. Stvoreno je stanje u kojem se napadaju novinari, označeni od vlasti kao neprijatelji i premlaćuju se metalnim šipkama", rekao je Kovačević za portal "Buka".\nU izjavi za medije, Dodik je osudio napad na Kovačevića, te je od policije zatražio da se on do kraja i hitno rasvijetli.\nRepublika Srpska Milorad Dodik Vladimir Kovačević\n22. 02. 2020. 39\nNestaće krize kad nestane i BiH\n20. 02. 2020. 20


Šta rade dronovi na poljima čačanskog kraja - Izazov\nRadio-televizija Srbije 16. aprila 2018. 19:51\nU poslovima na poljima mnogi poljoprivrednici moravičkog okruga koriste savremenu mehanizaciju, a savete stručnjaka i inovacije rado prihvataju.\n"Mi za sada nemamo neko iskustvo sa tim, verovatno će u narednom periodu biti toga i mi ćemo to sigurno prihvatiti ako bude bolje, a očekujemo da bude bolje", kaže Tihomir Jovanović, poljoprivrednik iz Zablaća.\n"Dobijate podatke o zaravnjenosti površine, odnosno prisustvu ili odsustvu mikrodepresija koje jako utiču kako na kvalitet setve, tako i na kvalitet nicanja i kasnije na ukupni kvalitet biljaka, na njihove fiziološke potencijale", kaže Snežana Tanasković, vanredni profesor na Agronomskom fakultetu u Čačku.\n"Putem dronova ili satelita on tačno može da vidi kako njegova biljka raste, kako napreduje, gde raste bolje, gde raste lošije i na osnovu tih snimaka već može da se radi predikcija prinosa", kaže Vladan Minić, istraživač saradnik Instituta Biosens.\n"Maksimalne površine su negde oko pola hektara, znači to bi bila jako skupa nova tehnologija, dok druge savremene tehnologije poljoprivredni proizvođači maksimalno upotrebljavaju, primenju na svojim parcelama i posedima, ali što se tiče dronova konkretno, to je stvarno za ovde neprimenjivo", kaže Snežana Marković Đurović iz Centra za razvoj sela Zablaće.\nRatari će u čačanskom kraju i u buduće sejati po starom i sami nadgledati imanja, jer im je nova tehnologija još uvek, kažu nedostižna.


Teške posljedice protesta u Francuskoj\nRazbijena autobuska stanica u Parizu, 9. decembar 2018.\nRadnici u Parizu ponovo su čistili ulice od polomljenog stakla i uklanjali zapaljena vozila poslije još jednog nasilnog protesta u subotu, dok je vlada objavila da francuski predsjednik Emmanuel Macron planira da se za nekoliko dana obrati naciji.\nAnti-vladini demonstranti izazvali su haos u gradu, četvrtu subotu za redom, bacali projektile, palili automobile i razbijali prodavnice i restorane.\nŠirom Pariza, demonstranti su razbijali izloge radnji, a zidove i prozore prekrivali grafitima protiv Macrona koji se suočava sa kritikama zato što se nije obraćao javnosti više od nedjelju dana, uprkos pogoršanju nasilja.\nProtesti takozvanih žutih prsluka izbili su 17. novembra kada je na ulice širom zemlje izašlo oko 300 hiljada demonstranata koji su protestovali zbog povećanja poreza na gorivo, ali i Macronovih liberalnih ekonomskih reformi.\nDemonstranti prekriveni krvlju poslije nasilnih protesta u Parizu, 8. decembar 2018.\nVlada je ove nedjelje otkazala planove da podigne poreze na gorivo da bi smirila situaciju, ali su protesti već prerasli u otvorenu pobunu protiv francuskog predsjednika.\nDemonstranti zahtevaju niže poreze, veću minimalnu cijenu rada i penziju. Međutim, uzimajući u obzir deficit u Francuskoj i pravila EU, Macron ima vrlo malo prostora za postizanje većeg konsenzusa.\nFrancuski ministar ekonomije Bruno Le Maire rekao je u nedjelju da protesti imaju teške posljedice po ekonomiju i da se očekuje novo usporavanje ekonomskog rasta.


UNIQA na negativnom radaru S&P-a zbog akvizicija i internog restrukturiranja – Bankar.rs\nHome/OSIGURANJE/UNIQA na negativnom radaru S&P-a zbog akvizicija i internog restrukturiranja\nS&P Global Ratings revidirao je status rejtinga UNIQA Insurance Group kao rezultat planiranog internog restrukturiranja i potencijalnog pomaka u profilu finansijskog rizika UNIQA, kao rezultat kupovine podružnica AXA CEE.\nS&P je posmatranje rejtinga UNIQA Insurance Group postavio na negativan nivo zbog razvoja na “A-” dugoročnoj oceni kreditne i finansijske snage izdavača. Agencija je takođe revidirala na negativno posmatranje “BBB” rejting za mlađi podređeni dug grupe.\n“Revizija sledi najavu UNIQA-e da su dalja testiranja potencijalnog spajanja između subjekata grupe dovela do revizije ranije najavljenih kompanijinih planova. Prema novom predlogu, UNIQA Insurance Group nastavio bi biti holding kompanija u grupi, dok bi UNIQA Austrija ostala glavna operativna kompanija u grupi i spojila se s UNIQA International”, podsetio je S&P Global Ratings.\nIzmenjeni plan spajanja nagnao je S&P da veruje da će UNIQA Insurance Group (UIG), uprkos tome što nastavlja delovati kao holding grupa, postepeno postati neoperativna. S&P objašnjava da UIG više neće preduzimati aktivnosti reosiguranja i da će UIG vratiti licencu za osiguranje i može delovati samo kao finansijski holding.\n“Negativne implikacije kreditnog posmatranja ukazuju na to da bismo mogli smanjiti vrednost UIG-a ako kompanija dobije sva potrebna regulatorna odobrenja svog revidiranog plana spajanja i nastavi prelaz u izmenjenu strukturu. Očekujemo da će se status posmatranja rešiti nakon što primimo potvrdu da su deoničari odobrili novopredstavljenu strukturu”, dalje je objasnio S&P.\nNegativno označavanje S&P-ovog kreditnog posmatranja odražava i trenutno negativno kreditno posmatranje koje agencija za ocenjivanje ima na glavnim operativnim subjektima UNIQA-e nakon najave o kupovini operacija AXA-e u centralnoj i istočnoj Evropi.\n“Priznajemo trajnu neizvesnost u vezi sa potencijalno materijalno štetnim i trajnim uticajem na profil finansijskog rizika UNIQA u vezi sa planovima grupe za preuzimanje operacija AXA CEE. (…) i nastavićemo da pratimo kretanja u vezi s UNIQA-inim izgledima za kapital, zaradu i strukturu finansiranja, osim ako detalji već nisu materijalizovani”, dodao je S&P.


SZO: U Evropi 927.000 slučajeva - dosad najveći nedeljni broj zaraženih korona virusom - Glas Zaječara\nHome Društvo SZO: U Evropi 927.000 slučajeva – dosad najveći nedeljni broj zaraženih korona...\nSZO: U Evropi 927.000 slučajeva – dosad najveći nedeljni broj zaraženih korona virusom\nZa 25 odsto je prošle nedelje skočio broj potvrdjenih novih slučajeva zaraze u Evropi gde je čak 38 odsto ukupnog broja zaraženih u svetu, navodi SZO.\nU Rusiji, Češkoj i Italiji je više od polovine novih slučajeva Kovida-19 u Evropi.\nOrganizacija dodaje i da broj smrtnih slučajeva od korona virusa u Evropi „nastavlja da raste“ i da se povećao za trećinu u odnosu na prethodnu nedelju.\nSZO navodi da je Slovenija prijavila povećanje broja zaraženih od 150 odsto za nedelju dana, sa rekordnih 4.890 slučajeva.\nPrethodni tekstNa Festivalu malih pozorišnih formi šaljiva priča o Vlajni čistačici\nNaredni tekstBrnabić: Prioritet buduće vlade – zadati udarac mafiji, uz očuvanje bezbednosti Vučića


RTCG - Radio Televizija Crne Gore - Nacionalni javni servis :: Turizam i ekologija :: Više nego ikad sankcionisaćemo nezakonitosti\n12. 05. 2019. 08:37 >> 09:11 3\nNacionalni parkovi Crne Gore (NPCG) u saradnji sa nadležnim inspekcijskim organima prate koordinisanim i intenzivnim aktivnostima realizovanje turističke sezone, kako bi ona u tom zaštićenom području proticala u najboljem redu.\nPredstavnici Radne grupe, koja je prošle godine konstituisana na zahtjev NPCG, u cilju praćenja turističke sezone u NP Skadarsko jezero i suzbijanja vršenja svih oblika nezakonitog djelovanja, kazali su da će svim svojim kapacitetima rješavati izazove u što kraćem roku u saradnji sa upravljačem.\n“Kada je riječ o turističkoj sezoni, predstavnici inspekcijskih organa su stavili u fokus neophodnost rješavanja svih tekućih problema, kao i problema na koje budu nailazili, u najbržem roku, kako bi svi posjetioci na kvalitetan način proveli svoj odmor u ovom zaštićenom području”, naveli su predstavnici na nedavno održanom sastanku.\nDirektor NPCG, Elvir Klica je naveo da sve neregularnosti koje se realizuju u toku sezone jednako imaju negativan efekat kako za upravljača tim prostorom, tako i za turističke preduzetnike koji regularno i u zakonskim okvirima obavljaju svoje djelatnosti.\n“Više nego ikada ranije NPCG kao upravljač ovog zaštićenog dobra, u sinergiji sa ostalim subjektima, će sankcionisati svaku djelatnost koja na bilo koji način narušava održivu valorizaciju dobara Parka kao i imidž ove jedinstvene i autentične destinacije”, rekao je Klica.\nOsim predstavnika NPCG i NP Skadarsko jezero, sastanku su prisustvovali predstavnici nadležnih institucija i inspekcijskih organa, odnosno Ministarstva održivog razvoja i turizma, Agencije za zaštitu prirode i životne sredine, Uprave pomorske sigurnosti, Lučke kapetanije Bar, Uprave policije, Odjeljenja granične bezbjednosti Tuzi, Uprave za inspekcijske poslove, Poreske uprave, Opštine Bar i Komunalne policije.


Sejdinović: Protesti pokazuju da mladi žele normalnu državu, a ne rijaliti | NDNV\nSejdinović: Protesti pokazuju da mladi žele normalnu državu, a ne rijaliti\n"Bezbroj je dokaza da su ovi izbori bili u potpunosti neregularni i mnogi za to moraju da odgovaraju, jer je očigledno u pitanju organizovani zločinački poduhvat."\nPredsednik Nezavisnog društva novinara Vojvodine (NDNV) Nedim Sejdinović ocenio je da su zahtevi mladih, koji već drugu nedelju protestuju protiv diktature, dobri, iako bi neke od njih trebalo nešto drugačije formulisati.\nSejdinović je za list Danas rekao i da ti zahtevi “predstavljaju snažnu poruku mladih ljudi da žele da žive u normalnoj i civilizovanoj državi, a ne u rijaliti programu, ohlokratiji u kojoj su sve vrednosti okrenute natraške, gde vladaju ignorancija i surovost”.\n“Osnovni je, međutim, problem ko će te zahteve i kako sprovesti. Ova vlast ili slična njoj to sigurno neće uraditi. Moje mišljenje je da bi zahtev trebalo proširiti, odnosno da treba tražiti formiranje koncentracione, prelazne vlade koja će u oročenom periodu organizovati slobodne, demokratske i fer izbore, i to na svim nivoima, uključujući tu i nove predsedničke izbore. Postoji bezbroj dokaza da su ovi izbori bili u potpunosti neregularni, kao verovatno i oni prethodni, i da mnogi za to moraju da odgovaraju, jer je očigledno u pitanju organizovani zločinački poduhvat”, istakao je on.\nSejdinović je rekao da jeste važan glas protiv partokratije, koja je strašna boljka našeg društva, i da je jasno da mnoge partije koje su još uvek prisutne na našoj sceni treba da odu u političku prošlost, a pogotovo one koji su izdale sve principe saradnjom sa SNS. Međutim, kako je ukazao, “to ne treba da preraste u gadljivost prema strankama uopšte, jer neko mora da sprovodi neke programe, neko mora na kraju krajeve i te zahteve da realizuje”.\n“A to jesu stranke, sviđalo se to nekome ili ne. Opasna je demagogija da stranke kao takve nisu potrebne“, smatra on.\nOdgovarajući na pitanje Danasa da li smatra da protesti mladih mogu da dovedu do bilo kakvih promena u državi ukoliko se aktivno ne uključe i neke opozicione stranke profesorka Filozofskog fakulteta Univerziteta u Beogradu Dubravka Stojanović kazala je ona “suviše staromodna”, pa ne razume proteste bez organizacije, vođstva, jasnih političkih vrednosti, ali da je ovo ipak nova generacija koja je “sigurno u pravu”.\n“Ono što ih drži je snažan osećaj da ovo ne valja. To je dovoljno jako”, istakla je ona.\n“Uglavnom smo saglasni sa sa zahtevima studenata koji su objavljeni u ponedeljak, posebno sa prvom grupom zahteva koja se tiče prestanka diktature Aleksandra Vučića. Što se tiče zahteva u vezi sa socijalnim i ekonomskim pravima, mislimo da su preširoki, ne previše realni i da bi bilo bolje da se energija protesta usmeri na prvu grupu zahteva”, naveo je za Danas Luka Višnjić, student Fakulteta političkih nauka i jedan od pokretača nedavno pokrenute “peticije za odbranu akademske čestitosti”, upitan da li se pokretači te inicijative slažu sa najnovijim zahtevima demonstranata.


Državni vrh Srbije o stavu PIC-a da Srpska odustane od referenduma @ Cafe.ba\nUkleto selo: Umiru samo oni muškarci s imenom Donji veš koji povećava ženski spolni organ postaje Ako hoćete da dijete dobro uči, morate se Milica Todorović: Ja sam u trećem mjesecu trudnoće! Državni vrh Srbije o stavu PIC-a da Srpska odustane od referenduma Referendum u RS\nIzvor: agencije 30.08.2016 u 22:42 h\nBEOGRAD - Predsjednik i premijer Srbije, Tomislav Nikolić i Alekdsandar Vučić, sastali su se, na hitnim konsultacijama, poslije stava Savjeta za sprovođenje mira (PIC) u BiH da vlasti Republike Srpske treba da odustanu od referenduma o Danu Republike.\nPredsjednik i premijer Srbije najprije su razgovarali 40-tak minuta u četiri oka, iza zatvorenih vrata, a potom su im se pridružili ministri spoljnih i unutrašnjih poslova, Ivica Dačić i Nebojša Stefanović, kao i ministarka pravde Nela Kuburović.\nNa početku sastanka, u 20.30 sati, nije bilo, uobičajenog u redovnim prilikama, snimanja početka sastanka, u obavještenju redakcijama nije navedeno ni da li će uslijediti izjave za novinare, niti da će biti saopštenja o sadržaju razgovora, prenosi Tanjug.\nPremijer Srbije Aleksandar Vučić poručio je u ponedjeljak da će vlast u Beogradu reagovati odgovorno i ozbiljno u slučaju da visoki predstavnik u BiH zatraži zabranu referenduma u Republici Srpskoj.\n"Nema sumnje da ćemo želeti da čujemo stav svih srpskih predstavnika i da ću ih odmah pozvati u Beograd i zamoliti da se i s nama konsultuju ukoliko do takve odluke dođe", rekao je Vučić u ponedjeljak na konferenciji za novinare poslije sastanka sa ambasadorima stranih zemalja u Srbiji.\nAmbasador Rusije Petar Ivancov rekao je da je Rusija izdvojila mišljenje o tekstu zajedničke izjave jer smatra problematičnim to što se traže ustupci isključivo od Republike Srpske, umjesto da se poziva na dijalog.\nPredsjedavajući Predsjedništva BiH Bakir Izetbegović rekao je da Rusija neselektivno podržava "sve što dolazi iz Republike Srpske".\nPredsjednik Republike Srpske Milorad Dodik izjavio je ranije da ga ne interesuju stavovi Savjeta, a premijerka Željka Cvijanović ocijenila da je Savjet za sprovođenje mira u funkciji bošnjačke politike.\n"Da li podržavate da se 9. januar obilježava i slavi kao Dan Republike Srpske?".\nKaro referendum.Svijet nam daje pare da prezivimo a vi trosite u budalestine mamicu vam lopovsku.